Dame i gospodo, poštovane kolegice i kolege izaslanici, nazočni predstavnici Vijeća ministara BiH, poštovani predstavnici medija srdačno vas pozdravljam i otvaram 11. hitnu sjednicu Doma naroda Parlamentarne skupštine BiH. [[INTONIRANJE HIMNE]] Sjednici je nazočno 14 izaslanika – od kojih 4 iz bošnjačkog naroda, 5 iz hrvatskog naroda, 5 iz srpskog naroda. Gospodin Asim Sarajlić je opravdano odsutan sa današnje sjednice. Za 11. hitnu sjednicu predlažem sljedeći dnevni red, predložen je sljedeći Dnevni red 1. Usvajanje Zapisnika 10. hitne sjednice Doma naroda Parlamentarne skupštine Bosne i Hercegovine; 2. Zahtjev pet izaslanika iz Kluba bošnjačkog naroda u Domu naroda Parlamentarne skupštine BiH za sazivanje hitne sjednice Doma naroda Parlamentarne skupštine BiH, broj: 02-50-6-770/22 od 16.05.2022. Javlja li se neko za riječ po pitanju dnevnog reda? Prijavljenih nema, interesa za prijavu ne vidim. Zaključujemo raspravu o dnevnom redu. Ako nema izmjena dnevnog reda usvojen je dnevni red i o njemu se ne glasuje sukladno članku 62. Poslovnika Doma naroda. Hvala vam lijepo. Prelazimo na točku jedan današnjeg dnevnog reda, Ad. 1. Usvajanje Zapisnika 10. hitne sjednice Doma naroda Parlamentarne skupštine Bosne i Hercegovine Otvaram raspravu. Javlja li se neko za riječ? Prijava nema, interesa za prijavu. Gospodin Bećirović, izvolite.
[[nije uključen mikrofon]] 2
Odustajete? Dobro, Vi ste odustal, drugi ne vidim da imaju interesa za prijavu. Zaključujemo raspravu o Zapisniku. Glasujemo o Zapisniku 10. hitne sjednice Doma naroda Parlamentarne skupštine BiH. Molim vas pokrenite proceduru glasovanja. Hvala. Nazočno 14 – za 14. Federacija BiH – 9 svi za, Republika Srpska – 5 za. Ima opća, entitetska većina. Konstatiramo da je usvojen Zapisnik 10. hitne sjednice Doma naroda Parlamentarne skupštine BiH. Hvala vam lijepo. Prelazimo na točku dva današnjeg dnevnog reda, Ad. 2. Zahtjev pet izaslanika iz Kluba bošnjačkog naroda u Domu naroda Parlamentarne skupštine BiH za sazivanje hitne sjednice Doma naroda Parlamentarne skupštine BiH, broj: 02-50-6-770/22 od 16.05.2022. Dobili ste Zahtjev pet izaslanika iz Kluba bošnjačkog naroda u Domu naroda Parlamentarne skupštine BiH za sazivanje ove hitne sjednice Doma naroda kojim predlažu točku dnevnog reda – Osiguranje novčanih sredstava za finansiranje Općih izbora koji će se održati 2. listopada 2022. godine. Riječ dajem podnositelju Zahtjeva. Prijavu imamo gospodina Fazlića. Izvolite.
Cijenjene kolege i kolegice, predsjedavajući, mediji i ostali prisutni. U ime Kluba naroda, bošnjačkog naroda, iako smo u Zahtjevu obrazložili razloge sazivanja ove sjednice, danas ću malo detaljnije pojasniti te razloge, iako ovih dana u medijima imamo različitih tumačenja za i protiv zakonskog osnova za izdvajanje tih sredstava. Naime, BiH već drugu godinu zaredom nema usvojen budžet kojim se finansiraju institucije BiH. Institucije BiH se finansiraju na osnovu Odluke o privremenom finansiranju koju donosi Vijeće ministara. Osnov za donošenje Odluke o privremenom finansiranju je Budžet za 2020. godinu u kojem su značajno umanjena sredstva skoro svim budžetskim korisnicima, a zbog izdvajanja cirka 42 miliona konvertibilnih maraka za COVID-19, koja su većim dijelom doznačena entitetima. Nakon donošenja Odluke o privremenom finansiranju za prvi kvartal 2022. godine Centralna izborna komisija se obratila Ministarsvu finansija i trezora u Vijeću ministara BiH sa zahtjevom da im se uz operativni, tj. dinamički plan trošenja sredstava za prva tri mjeseca 2022. godine dodijela i sredstva od 1.054.000,00 KM, a što je ¼ sredstava predviđenih Budžetom institucija BiH za 2020. godinu za provođenje lokalnih izbora. Ta sredstva CIK je namjeravao koristiti, znači, za provođenje izbora u 2022. godini kako je zakonom predviđeno. 3 ____________(?) [[nije uključen mikrofon]]
Mikrofon je uključen, ali moliću Vas malo glasnije, da,
Može, može.
jer teško.
Slušajte pa ćete čuti. Znači, ta sredstva CIK je namjeravao koristiti za provođenje izbora 2022. godine. Dana 14. januara 2022. godine Ministarstvo finansija i trezora svojim aktom daje negativan odgovor na prijedlog operativnog, tj. dinamičkog plana CIK-a sa pojašnjenjem da se sredstva iz budžeta 2022. godine za lokalne izbore koji se u informacionom sistemu finansijskog upravljanja vode pod šifrom 0706670 ne mogu dodijeliti CIK-u za provođenje opštih izbora, te da se oni u istom informacionom sistemu vode pod šifrom 0706630. Veoma je važno skrenuti pažnju da je u zadnjem pasusu odgovora ministra Bevande, Bevanda je uputio CIK-u na član 11. stava (5) Zakona o finansiranju institucija BiH, „Službeni glasnik BiH“, broj: 61/04, 49/09, 42/18(?), 87/12 i 32/13 koji propisuje, znači, mogućnost da Vijeće ministara BiH može donijeti posebnu odluku o rashodima koji nisu bili predviđeni u budžetu iz prethodne godine. Citiram zadnji pasus odgovora ministra Bevande, malo je sitnije, ali ću ovako. Znači, citiram odgovor ministra Bevande – U tjeku trajanja privremenog financiranja Vijeće ministara može donijeti, znači može donijeti posebnu odluku o rashodima koja nisu bili predviđena proračunom iz prethodne godine, s tim da se rashodi institucija BiH koji uključuju rashode iz stavke 2. ovog članka ne mogu biti veći od zbira prihoda koji u toku trajanja privremenog financiranja budu prikupljeni od neizravnih poreza, vlastitih prihoda i prenesenih sredstava. Rashodi po ovom osnovu odobravaju se u skladu sa odredbama članka 14. ovog Zakona, kojima je propisano korištenje tekuće pričuve. Nakon ovog odgovora postupajući po uputama Ministarstvo finansija i trezora BiH, datih u odgovoru, Centralna izborna komisija je dostavila Ministarstvu finansija i trezora BiH korigovani prijedlog operativnog, tj. dinamičkog plana Centralne izborne komisije u BiH u skladu sa Odlukom o privremenom finansiranju institucija BiH za period januar – mart 2022. godina. Nadalje, takođe postupajući po uputama Ministarstva finansija i trezora BiH, datih u poslednjem pasusu odgovora Ministarstva, CIK BiH 09.03.2022. godine sačinio je Prijedlog odluke o odobravanju raspodjele i korištenja dijela prenesenih sredstava akumuliranog viška prihoda iz prethodnih godina na ime rashoda programa posebne namjene u 2022. godini, te je istu dostavila Ministarstvu finansija i trezora BiH i Uredu za zakonodavstvo na mišljenje, a 08.04.2022. godine Vijeću ministara BiH na razmatranje i usvajanje sve sa ciljem da zbog neusvojenog budžeta za 2022. godinu obezbijede sredstva za provođenje izbora u skladu sa članom 11. stav (5) Zakona o finansiranju institucija BiH i u skladu sa članom 1.2a Izbornog zakona BiH. Izborni zakona propisuje da se sredstva za provođenje izbora moraju osigurati u roku od 15 dana od dana donošenja odluke CIK-a o raspisivanju izbora. 4 Nažalost, Ministarstvo finansija i trezora BiH dana 24.03.2022. godine daje negativno mišljenje na navedeni prijedlog odluke, a koja je u suprotnosti sa uputstvima koje je Ministarstvo finansija i trezora dalo u svom odgovoru od 14.01.2022. godine i po kojem je CIK postupio. Ured za zakonodavstvo u svom Mišljenju od 14.03.2022. godine nije naveo da je odluka nezakonita. Nažalost, na hitnoj telefonskoj sjednici Vijeća ministara BiH ministri iz reda HDZ-a su glasali protiv ove odluke te tako spriječili njeno donošenje i obezbjeđenje sredstava za provođenje izbora. O Izvještaju o izvršenju Budžeta institucija BiH i međunarodnih obaveza za 2020. godinu u Poglavlju 11 – Finansijski rezultat na strani 99. navedeno je – da raspoloživi i neraspoređeni akumulirani višak prihoda iz prethodnih godina za prenos u rezerve 2021. godine iznosi 39.440.086,00 KM. U skladu sa Zakonom o finansiranju institucija BiH preneseni višak sredstava iz prethodnih godina ulazi kao prihod u budžet institucija BiH za narednu godinu, kao što je navedeno u tabeli na strani 12. Izvještaja o izvršenju Budžeta institucija BiH i međunarodnih obaveza BiH za 2020. godinu. U Izvještaju o izvršenju Budžeat institucija BiH i međunarodnih obaveza BiH za 2021. godinu u Poglavlju 11 – Finansijski rezultat na strani 92. navedeno je da raspoloživi i neraspoređeni akumulirani višak prihoda iz prethodnih godina za prenos u rezerve 2022. godine iznosi 139.937.242,00 KM. U skladu sa Zakonom o finansiranju institucija BiH preneseni višak sredstava iz prethodnih godina ulazi kao prihod u budžet institucija BiH za narednu godinu, kao što je navedeno u tabeli na strani 13. Izvještaja o izvršenju Budžeta institucija BiH i međunarodnih obaveza BiH za 2021. godinu. Iz navedenih izvještaja o izvršenju budžeta je vidljivo da postoji višak prenesenih sredstava i iz 2020. a i iz 2021. godine. Prema informacijama iz Ministarstva finansija i trezora BiH prihodi u prvom kvartalu 2022. godine su cirka 236.900.000,00 KM, a rashodi za prvi kvartal 2022. godine su cirka 214.900.000,00 KM što ukazuje da je moguće donijeti navedenu odluku, jer su prikupljeni prihodi veći za cirka 22 miliona maraka od rashoda koji su nastali u prvom kvartalu, a što je u skladu sa Odlukom o privremenom finansiranju za prvi kvartal 2022. godine i u skladu sa članom 11. stava (5) Zakona o finansiranju institucija BiH. Ministar Bevanda, znači, u saopćenju od 17.05.2022. godine tvrdi da je odluka nezakonita i da zbog toga nisu glasali za istu, navodi ministar Bevanda da nisu osnovani iz sledećih razloga. Znači, navodi ministra Bevande nisu osnovani, po nama, iz razloga koje ću sada nabrojati. 1. Član 11. stav (5) Zakona o finansiranju institucija BiH predstavlja pravni osnov da Vijeće ministara BiH donese navedenu odluku. 2. Ministar Bevanda ne navodi koji član kojeg zakona je prekršen predloženom odlukom. 3. Njegova izjava od 17.05.2022. godine je u suprotnosti sa njegovim odgovorom koji je dao CIK-u 14. januara 2022. godine, a po kojem je CIK postupio. 4. Ukoliko se poziva na vladavinu prava i poštivanje i provođenje Ustava i zakona zašto nije sačinio zakonitu odluku u zakonskom propsanim rokovima i predložio Vijeću ministara BiH na usvajanje kako bi se obezbijedila sredstva za provođenje izbora s obzirom da nemamo usvojen budžet. Kad god ustvrdi da je odluka nezakonita treba pročitati zadnji pasus njegovoga odgovora prema CIK-u od 14. januara 2022. godine kojim on upućuje CIK na postupanje po članu 11. stav (5), člana 17. Zakona o finansiranju institucija BiH, a po čemu je CIK i postupio. 5 Shodno svemu ovom što sam danas iznio naš prijedlog zaključka na sjednici Doma je sledeći: Znači, nalaže se ministru finansija i trezora u Vijeću ministara BiH da sačini prijedlog odluke o dodjeli sredstava CIK-u za provođenje izbora 2022. godine u iznosu od 12.528.000,00 KM, znači, to je u skladu sa zahtjevom CIK-a, i Vijeću ministara BiH da navedenu odluku usvoji u roku od 48 sati, te da se navedena sredstva stave na raspolaganje CIK-u radi provođenja Opštih izbora 2022. godine. Ovo je jedna podloga i naši zahtjevi za vođenje rasprava na današnjoj sjednici Doma, imaćemo još. Hvala.
Hvala Vama. Evo čuli smo uvodne riječi podnositelja zahtjeva. Otvaram raspravu. Da li se netko javlja za riječ? Ne vidim prijavljenih za raspravu. Evo ga imamo, kolegica Majkić. Izvolite.
Poštovani predsjedavajući, poštovane koleginice i kolege. Voljela bi da sam jutros kad sam krenula na ovu sjednicu mogla sebi da objasnim zbog čega ustvari idem ovdje, zašto sam pozvana i kako je došlo uopšte do ove sjednice, zašto je zakazana hitna sjednica, ja znam da je to pravo predsjedavajućeg, ali gdje je osnov za njeno održavanje to nisam mogla sebi da objasnim, jer ključno pitanje je – Može li Dom naroda naložiti Savjetu ministara da u roku 24 časa od usvajanja zaključka, ovog o kome maloprije govori gospodin Fazlić, donese odluku o odobravanju i raspodjeli sredstava u iznosu od 12,5 miliona maraka na ime rashoda CIK-a? Podsjetiću vas na stav Predstavničkog doma, odnosno predsjedavajućeg Predstavničkog doma, gospodina Nebojše Radmanovića, koji je takođe istog dana kad i ovaj Dom primio isti zahtjev i istog momenta konstatovao da budžet za 2022. godinu nije usvojen, da on treba da reguliše i sredstva za CIK i sredstva za održavanje izbora i da ne postoji čak ni u nacrtu. U skladu s tim ocijenio je da je zahtjev Kluba SDA u Predstavničkom domu potpuno nepotreban i da nema smisla držati hitnu sjednicu i tako su se i ponašali. Da li su u međuvremenu bili neki drugi razlozi koji su predsjedavajućeg Doma naroda, evo, doveli do toga da prihvati za održavanje ove sjednice ne znam, ali znam da smo dobili sve informacije sa svih strana, posebno sad, ovaj, mi je dok je gospodin Fazlić govorio, teško mi pada što sad pitanje budžeta i pitanje finansija svi sebi daju za pravo da tumače. Ako ulažete sumnju na nešto što govori ministar finansija onda vam trebaju ozbiljni argumenti za to, posebno ako se radi o takvom čovjeku, a nebrojeno puta sa, ispred delegata za govornicom su se čuli, veoma visoko mišljenje o Ministarstvu finansija i trezora, odnosno o resornom ministru. Dakle, onako kako je to, kako to nije prihvatio Predstavnički dom bilo je logično da to ne prihvati ni Dom naroda. Čudno je da su istog dana, dakle, 16.05. zahtjevi stigli i, isti zahtjev, znači, Kluba SDA u Predstavničkom domu, Kluba Bošnjaka u Domu naroda i da je istog dana održana sjednica Savjeta ministara na kojoj nije usvojen ovaj budžet. Sve su to neke čudne, čudni trenuci u kojima čovjek ne može da objasni šta se ustvari tu dešava. 6 Nešto što bi prvo trebalo da kažem je nekoliko ličnih opservacija koje cijelo vrijeme tište vjerovatno svakog od nas koji ovdje sjede, da je ovolika koncentracija bila da se donese budžet BiH mi bismo danas budžet imali. Međutim, Bošnjacima je bilo stalo da se na sve načine suprotstave izmjeni Izbornog zakona, računajući da će međunarodna zajednica pomoći za ostalo što bude zatrebalo, a to znači i čvrstu vjeru da će im pomoći da se nametne budžet ili slično. Dakle, nikako nisu, znali su da to nikako ne mogu sami izvesti. Dakle, nikog nije interesovao budžet. Zašto nema budžeta ni za prošlu godinu, ni za ovu sad? Pa nema nikog to ne interesuje. Trebalo je dobiti ono što je ključni nacionalni interes, a to je da ostane Izborni zakon onakav kakav jeste. Dakle, ono što Bošnjaci rade cijelo vrijeme došlo je na naplatu. Njihova nespremnost da govore o ključnim pitanjima o budućnosti ove zemlje evo i sad dolazi do izražaja na najgori mogući način. Ne možete se poigravati samo onim što je u vašem interesu, ima valjda nešto što je interes sva tri naroda ovdje i ne možete uvijek i konstantno računati da će vam međunarodna zajednica navjeći dio toga uraditi, a da ćete vi samo to osmisliti i napisati šta želite. Spisak valjda želja ste doveli do kraja, ja se nadam da je i ovim potezom ogoljeno sve do kraja i da će i međunarodna zajednica postati svjesna o čemu se ovdje radi. Da nas ne biste optuživali da smo protiv izbora, dosad smo predložili nekoliko mogućnosti kako da se to riješi, ne birajući, dakle, način da se SNSD optuži da ne želi izbore, iako napominjem da će to biti naš najbolji izborni rezultat, jedva čekamo da se to završi. Predložili smo nekoliko ... znajući da nisu, čak mnogi nisu zakoniti, da obezbijedimo 1/3 sredstava potrebnih za održavanje izbora i doznačimo CIK-u, da Republika Srpska izdvoji cijeli iznos ili ako to Federaciji ne odgovara neka Federacija obezbijedi cijeli iznos, pa je li tu se moglo više nešta uraditi, iako smatramo i dalje da je ključna stvar donijeti budžet i da je to jedini regularan put i postupak. CIK je izračunao da mu treba 12,5 miliona, ja ne znam da li je neko od vas vidio šta je struktura tih 12,5 miliona, voljela bi, nikad u životu nismo usvajali neku stavku od 12,5 miliona da ne znamo kakva je njena struktura. Pa kakav je ovo Parlament koji bi mogao tako nešto uraditi. Ja razumijem SDA, tamo je njihov čovjek predložio to i oni su saglasni s tim, ali nećemo da vjerujemo da je to tačno, hoćemo da nam neko to predstaviti da je 12,5 miliona, nikada ni mnogo manje stavke nisu mogle proći, a kamo li 12,5, miliona da se odredi onako od ruke. Dakle, ta struktura bi morala da je negdje predstavljena. Isto, takođe želim da istaknem nekoliko stvari koje smo i dosad ponavljali i zbog čega je naš odnos prema toj instituciji takav. Za nas ta institucija nema potreban legitimitet i nije izabrana u skladu sa zakonom i to je valjda dokazivo i provjerivo. Njeni članovi većinom nisu stručnjaci za izborni proces, nego su to eksponenti političkih partija, SDA, DF, SDS i PDP. Dva od tri naroda u BiH ne vjeruju u objektivnost Centralne izborne komisije, ali i kako bi ako predsjednik CIK-a, gospodin Arnautović, izađe i kaže da će uz pomoć međunarodne zajednice onemogućiti učešće na izborima Miloradu Dodiku i Draganu Čoviću i toj Izbornoj komisiji bi trebali da vjerujemo, je li. Tipična politička izjava na mjestu koje ne bi smjelo biti političko, na, čak apolitično skroz. Treba li još nešto da uradi CIK izuzev što očigledno zastupa stavove Bošnjaka, a ne interese nezavisne institucije koja bi morala da brine o sprovođenju izbora. Bilo je neobično pročitati to u zahtjevu Bošnjačkog kluba da se traži da hitnoj sjednici pored predsjedavajućeg i ministra finansija bude prisutan i predsjedavajući CIK-a. Zašto? Šta je ovo, jesmo mi zaboravili i sklonili na stranu sve dokumente koji regulišu rad Parlamenta? Šta je, zašto je CIK zadužen? Za sprovođenje izbora. Šta ima CIK sa obezbjeđenjem sredstava? Otkud je to sad na CIK-u, pa će trebati ovdje gospodin predsjedavajući da brani stavove CIK-a? Ili se možda on osjeća nesigurno, jer ako je predsjedavajući Savjeta ministara iz jednog naroda, a ministar finansija iz drugog onda treba na silu namjestiti i predstavnika iz trećeg naroda, jer tad jedino možemo da vjerujemo. Je li to zbog toga? 7 Na kraju, ma šta odlučili, evidentno je da je jedini zakonit put onaj koji kaže da sve se planira, sve institucije planiraju se u budžetu institucija BiH i da je to jedini zakonit put, posebno imajući u vidu da budžet za 2021. godinu nismo donijeli i nikakve mjere po tom osnovu ne možete predlagati s obzirom na tu činjenicu. Eto nadam se da ćemo uspjeti da završimo uspješno ovaj posao.
Hvala Vam kolegice Majkić. Naredni se prijavio kolega Bećirović. Izvolite.
Gospodine predsjedavajući, dame i gospodo. BiH ima problem jer nema usvojenog budžeta. Nekada kada smo u mandatnom, recimo, periodu 2010.-2014. godina usvajali budžete dva, tri dana pred Novu godinu, za narednu godinu pljuštale su kritike u to vrijeme zašto to baš radite u nekoliko posljednjih dana u toku godine. Zamislite sada šta imamo kao slučaj. Prvi put za 2021. godinu nikako budžeta nismo imali i, evo, nemamo budžet ni za 2022. godinu. Ja mislim da je to teška diverzija prema svim ljudima u BiH. U 2020. godini BiH i cijeli svijet suočavali su se sa neviđenom pandemijom, budžet nam je trebao kao nikada do tada i u toj godini, zamislite, nije pripremljen budžet za 2021. godinu. Mi moramo biti realni i reći ono što su činjenice. Prvo, ovdje postoji jedna ozbiljna prijetnja, a to je prijetnja suspenzijom elementarnih ljudskih prava građana BiH. Dakle, imamo prijetnju oduzimanja biračkog prava ljudima u BiH i to je ogromna opasnost po demokratski sistem i pravnu državu. Kolegica Majkić kaže da nikoga nije interesovalo zašto nije usvojen budžet za 2021. godinu. To nije tačno. Upravo ste vi svjedoci u ovoj sali da sam lično na najmanje šest sjednica Komisije za finansije i budžet svaku sjednicu počinjao, evo ovdje i kolega Fazlić je također svjedok, samo sa jednim prijedlogom, dajte da kao Komisija usvojimo zaključak da dobijemo informaciju ko je odgovoran zašto nemamo budžeta. Šest sjednica na svakoj, na početku sjednice te Komisije predlažem i šest puta me preglasate, nećete da usvojite zaključak da dobijemo informaciju zašto nemamo budžeta. Bez nekog prejudiciranje čija je odgovornost, moj prijedlog je bio da ministar finansija i Vijeće ministara vrlo utemeljeno kažu koji su razlozi, s obzirom da je riječ o jednom od najvažnijih zakona koji svaki parlament na svijetu donosi, pa tako i naš. Ko je odgovoran zašto BiH nije imala budžet u 2021. i zašto ga nema u 2022. godini? Zna li iko odgovor na to pitanje u ovoj zemlji? To je temeljno pitanje koje mi sad moramo razriješiti. SDP je prošle godine u junu predložio po hitnom postupku u Predstavničkom domu Zakon o izmjenama i dopunama Zakona o finansiranju i to je usvojeno Predstavničkom domu. Dopuna na član 11. tog Zakona, stav (7) glasi – za vrijeme privremenog finansiranja dozvoljeno je finansirati održavanje općih i lokalnih izbora u BiH u skladu sa Izbornim zakonom BiH. To od 15. juna prošle godine stoji, da je to usvojio i Dom naroda, imao je, dakle, gotovo godinu dana, opet danas ne bi imali nikakav problem. Dakle, mi danas moramo ljudima reći ko snosi političku odgovornost, ali ima i druga dimenzija. Druga dimenzija je krivična odgovornost. Pazite, da bi budžet u BiH bio usvojen, evo, ovdje je i ministar finansija, koliko ja poznajem Zakon o Fiskalnom vijeću, Zakon o finansiranju institucija BiH i čini mi se da i Zakon o Vijeću ministara u jednom članu tretira to, to je otprilike nekih oko 12 koraka ili faza. Gospodine Bevanda sve počinje, je li tako, što vi u toku godine do 31. januara uputite instrukcije svim 8 budžetskim korisnicima i onda po zakonima koje sam naveo, ima tačno budžetski kalendar, ko šta treba da uradi do kraja marta, do sredine aprila, kad je onaj odjel za planiranje i tako dalje, da bi u junu mjesecu imali mišljenje i Fiskalnog vijeća, mišljenje i Ministarstva finansija, nakon toga i Vijeća ministara i onda do 1. oktobra imamo nacrt budžeta. Dalji dio procedure je poznat, nacrt predlaže ministar finansija, 1. oktobar zadnji rok, 15. oktobra koliko se sjećam Vijeće ministara BiH utvrđuje prijedlog, odnosno nacrt šalje Predsjedništvu BiH koje do 1. novembra to mora završit, govorim o onome što su zakonske obaveze, i onda je Parlamentarnoj skupštini ostavljeno cijeli novembar i decembar u oba doma i dva čitanja da usvoji budžet za jednu godinu. Pravim ovaj skraćeni pregled jer pitam i očekujem sada od ljudi iz Vijeća ministara da neko napokon odgovorno za ovom govornicom sad prizna i kaže – u tom lancu organa, tijela, postupaka usvajanja budžeta ko je napravio zastoj? Imam odgovor i na to pitanje, ali ga ne bih davao prije nego što čujem šta kažu ljudi iz Vijeća ministara BiH.
Hvala lijepo. Kolega Izetbegoviću, izvolite.
Dobro jutro svima. Par komentara u vezi održavanja i finansiranja izbora. Dakle, Dejtonski mirovni sporazum kaže da je obaveza Parlamentarne skupštine, odnosno nas, da svake godine usvojimo budžet koji je baza za finansiranje izbora. Protokol 1. Evropske konvencije o osnovnim ljudskim pravima i slobodama kaže da je svaka zemlja potpisnica tog Protokola dužna svake četri do pet godina organizovati izbore. Zakon o finansiranju institucija BiH kaže da je Vijeće ministara nacrt budžeta dužno dostaviti do 15. oktobra, Predsjedništvo Prijedlog budžeta do 1. novembra, Parlametarna skupština, odnosno mi, Zakon o budžetu do 31. decembra tekuće godine. Ovome, naravno, prethodi usvajanje fiskalnog okvira koji je nažalost usvojen tek 30. marta 2022. godine. Čuli smo gospodina ministra Bevandu kako kaže da mu je sad potrebno određen period, evo, koji već traje skoro dva mjeseca da se zaista budžet s obzirom na taj fiskalni okvir i koncipira. Međutim, naravno, gospodin Bevanda je član Fiskalnog vijeća, on dobro zna šta su realni okviri i šta je bilo realno očekivati da se usvoji u fiskalnom okviru. Dakle, on je mogao već unaprijed prošle godine imati sasvim solidan nacrt budžeta koji se zatim u roku od sedam dana dovrši i predloži. Krivični zakon BiH u svom članu 150. kaže da je uskraćivanje biračkog prava na bilo koji način kažljivo, da je to krivično dijelo i da kazna može biti izrečena do tri godina zatvora. Imamo i prepisku ministara Bevande sa CIK-om, njegov dopis od 14. januara koji sam već spominjao u kojem se on poziva na član 11. stav (5) Zakona o finansiranju institucija BiH kao rješenje tog ... Zatim, se predomišlja. Čuli smo danas i diskusiju kako treba vjerovati ministru Bevandi, međutim Vijeće ministara mu izgleda nije vjerovalo nego je predložilo upravo budžet koji je on zaustavio kao protuzakonit, dakle, kadrovi iz SNSD-a. I onda se kaže da su Bošnjaci krivi zato što se radi protiv zakona, protiv konvencije, protiv Ustava, zato što se pravi jedna naredna kriza u ovoj zemlji koja će nas koštati odlaska stotina hiljada mladih ljudi, dakle, jedna floskula ili fraza koja se uporno ponavlja. Ja ću vam ovako reći, sve ovo što se radi u ovoj zemlji već četvrtu godinu je kreirano u koordinaciji i kuhinjama dviju stranaka. Dakle, vi ste izvršioci toga ovdje i bićete sukrivci za odlazak tih mladih ljudi. Sjetit će te se ovoga što danas kažem, kad nam zafale penzije u nekom vremenu koje je ispred nas, gdje neće imati ko da zaradi penzije ljudima koji u ovome času ovakvu stvar rade u ovoj zemlji i svom narodu i toj omladini, znate, jer neće se postići ovi ciljevi. Nisu Bošnjaci krivi, naravno, zato što insistiraju na Ustavu, zakonu i svemu ostalom. Mi smo krivi 9 što nismo prihvatili Izborni zakon koji je predložio HDZ, a htio ga podržati SNSD. Dakle, trebali smo prihvatiti Izborni zakon koji je protivustavan, koji ignoriše sve presude Evropskog suda za ljudska prava, koji ignoriše sve što je tražio OSCE, OHDIR, Venecijanska komisija i to je bilo, po vama, rješenje. To smo trebali predložiti, imali smo to prije 15, 20 dana ovdje u ovoj sali, to je trebalo predložiti, i zbog toga smo mi kažnjeni. Dakle, mi smo krivi što nismo prihvatili takav ultimatum i što vi ovo radite ovoj zemlji i njenim narodima i njenim građanima. Evo, toliko. Ja vas pozivam da se uozbiljite, da prestanete ovo raditi i sebi i drugima, znate. Nemaju svi 5.000, 6.000 maraka platu, ima puno nezaposlenih. Nemojte ovo raditi što radite, nemojte se konvenirati u ovim aktivnostima, radite po Ustavu, po zakonu, omogućite ljudima ono što je njihovo pravo. Nemojte stajati između naroda i njihovog prava. Dopustite im da izaberu koga god hoće. Hvala vam.
Zahvaljujem. Ispravka krivog navoda, gospodin Dragan Čović.
Uvažene kolegice i kolege. Povreda Poslovnika, kolega Izetbegović umjesto da nam da neki kvalitetan doprinos na tragu onoga što je kazao i kolega Bećirović prije toga, kolega Izetbegović izlazi sa pamfletima o krivicima za nešto. Ja razumijem da je kampanja počela, da jednog bošnjačkog kandidata za člana Predsjedništva smo čuli, sad je došao drugi, ne znam koliko će ih još biti, hoće li biti u prigodi sa ove govornice ili neke druge govoriti. Ja to uvažavam, to je sve ok, ali ne možete kršiti Poslovnik zbog toga i govoriti oko pristupa kako dvoje, što god Vi podrazumijevali pod to dvoje, zadnje četri godine prave opstrukcije BiH. Ako neko pravi opstrukcije u BiH u zadnje četri godine, to je Vaša stranka kolega Izetbegoviću. Na bezbroj primjera rada županijske ili kantonalne vlasti, entitetske vlasti, pa do ove razine BiH. Stoga ću Vas zamoliti da danas pokušamo, ako želimo stvarno nešto riješiti, poslovnički djelovati, a ne koristiti govornicu za provođenje kampanje koja je već počela. Hvala vam lijepo.
Zahvaljujem. Riječ ima kolegica Lidija Bradara.
Zahvaljujem. Sve vas lijepo pozdravljam. Pa, evo, budući da smo došli u ovu fazu da danas o ovome raspravljamo, znači principijelno ja kako sam pročitala i iščitala Zaključak kolege Fazlića koji nije onakav kakvog smo ga dobili u pozivu za današnju sjednicu i točku dnevnog reda, tamo se nalagalo Vijeću ministara nešto, sad nalažemo ministru financija. Znači, ja sam to doživljela na način da principijelno najviši zakonodavni organ u zemlji nalaže Vijeću ministara, to jest ministru 10 financija da prekrši zakon, te donese odluku mimo zakona, o čemu je i govorio kolega Bećirović pa nas podsjetio da treba izmijeniti zakon da bi to moglo stupiti na snagu, da bi se takva odluka mogla donijeti. Znači, mi smo u pravu kada tvrdimo da je odluka koju bi donijelo Vijeće ministara nezakonita i u pravu je ministar financija koji to svo vrijeme tvrdi. Jako je zanimljivo da ako Ministarstvo financija u godini i u vrijeme kada imamo inflaciju oko 15% i ako imate multiplikatore troškove, netko može izračunati koliko mu u ovom trenutku bez pomoći Ministarstva financija treba za provedbu izbora. Također, čuli smo ovdje da smo, da kršimo elementarna ljudska prava, znači isto kao da se ne krše elementarna ljudska prava i hrvatskog naroda. Mi ovdje, znači, pravo pojednica u BiH se prenosi i na prava kolektiviteta i vlast proističe iz naroda i pripada tom istom narodu. Što se tiče horonologije proračunskih ciklusa i onog svega što smo mi trebali napraviti za, ne znam kako vama nije poznato, znači mi smo imali Proračun 2020. godine, pa smo onda cijelu 2021. godinu osim, evo, znamo mi koji su problemi, nije bilo fiskalnog okvira. Pa smo, na nekoj od naših sjednica pitali kad smo dobili informacije, nije taj fiskalni okvir nešto što ne treba za proračun, on je osnova kako bi se mogao utvrditi proračun, zato što su se okolnosti i zbog ekonomske krize, zbog posljedica koje se događaju na tržištu, tako se one događaju i na našem. Mi u proceduri imamo nekoliko zakona koji itekako utiču na prihodovnu stranu proračuna. Ja sad samo ne znam na osnovu čega, evo, je bez tih zakona i kojom bi brzinom ministar financija kao priređivač, ne predlagač nego priređivač proračuna, tako ja to zovem, mogao uputiti. Ono što, znači mi imamo fiskalni okvir od 30.03.2022. godine, treba sad predložiti dokument okvirnog proračuna. Na osnovu dokumenta okvirnog proračuna treba predložiti proračun ili Zakon o proračunima institucija BiH i finansiranju međunarodnih obveza i onda je naravno put proračuna takav kakav jest. Ja mislim da mi trebamo više trošiti energiju da se donese žurno proračun jer on, Središnje izborno povjerenstvo je samo jedan od 70 korisnika proračuna i ne vidim u ovom trenutku, možda nekom izgleda da treba prekrštiti zakon, ja mislim da način kako se mi ponašamo i da oni koji su, sve ovo što rade u BiH pa i poruke koje slušamo danas ovdje isto na ovoj sjednici, svako treba snositi odgovornost i nije to, nečije elementarno ljudsko pravo je da izađe na izbore ali nečije legitimno ljudsko pravo je da bude biran i da ima mogućnost da bude legitimno predstavljen. Možda je to nekim ljudima ovdje prioritet. Tako da, ja vama mogu ovdje, ja imam slučajno kod sebe hronologiju svih događa i svega što je Ministarstvo financija uradilo 2021. godine da bi mi imali proračun za 2021. godinu i sve što su uradili da bi mi imali proračun za 2022. godinu. Ja mislim da mi samo danas možemo zaključiti da Vijeće ministara žurno uputi u proceduru proračun, dokument okvirnog proračuna, a potom proračun kako bi sve institucije BiH dobile proračun za 2022. godinu, pa tako i Središnje izborno provjerenstvo, ali sve sukladno zakonu i Ustavu ove zemlje.
Hvala. Ispravka krivog navoda, kolega Fazlić. Izvolite.
Evo, kolegica Lidija Bradara je iznijela ovdje podatak da je u našem zahtjevu, s obzirom na ono što sam ja čitao različito, znači u prvobitnoj formi zahtjeva koji smo podnijeli za sjednicu i ono što sad tražimo. U suštini, to je isto, mi smo ovdje samo upravo na današnjoj sjednici precizirali, mi i dalje tražimo od Vijeća ministara naš osnovni zaključak je to, ali smo ovdje precizirali ulogu ministra finansija koji šta, on je član Vijeća ministara, zamjenik 11 predsjedavajućeg Vijeća ministara, ali samo smo podcrtali šta to on treba da uradi kako bi ovaj proces išao. Što se tiče ovog Vašeg drugog dijela koji ste spomenuli u završnoj rečenici, da danas trebamo samo donijeti zaključak da se hitno usvoji, usvoji budžet, to je zakonska kategorija da se budžet usvoji. Šta to nama znači u odnosu na izbore? Je li to znači još za mjesec dana, za dva mjeseca, da nema para, je li to opet neka igra? Za budžet se zna kako se donosi, znaju se procedure. Kolega Denis Bećirović je ponovio, ima tamo zakon, ima odgovornost ako ne ide, ali ovdje smo došli 5 do 12. Svi govorimo – želimo izbore, svi govorimo hoćemo izbore. Evo, prilike, hajmo je danas pokazati. Ovaj zaključak se može korigovati u smislu da ga još pojačamo i preciziramo u smislu sadržaja koji će pojačati ulogu Doma naroda kako bi pomogli da se, da se obezbjede sredstava za održavanje izbora. Znači, toliko. I na kraju, prvo sam očekivao da će predsjedavajući, da će zamjenik predsjedavajućeg ministra i ministar finansija, gospodin Bevanda, iznijeti sve ove moje navode gdje se poziva na zakonski osnov koji mu je bio osnova da nema prepreka za donošenje odluke o izdvajanju sredstava. Znači, trebalo je čuti, po meni, ovo je demokratski ali po meni je trebalo čuti da ministar kaže – gospodine Fazliću ovo što ste iznijeli tačno je ili nije tačno. Tačno je u ovom dijelu, u ovom dijelu nije tačno jer to bude jedna osnova da vodimo jednu raspravu i da dođemo do jednog kvalitetnog rješenja. Hvala
Hvala. Kolegica Bradara, ispravak krivog navoda. Izvolite.
Pa, evo, Vi sad kažete da ste Vi to precizirali, ja nisam to tako čula, ako nisam čula to je isprika. Ja samo se pitam da li smo mi u mogućnosti svakom od ministara u Vijeću ministara ovako direktno uputiti, mi neke ne vidimo nikad, neke smo pismeno pitali, tražili smo tematske sjednice i nikad ih nismo održali, ali neki su ministri u Vijeću ministara povlašteni, a neki su, evo, uvijek dužni, dužni biti tu i najčešće nazoče sjednicama i trebaju dati odgovore na sva pitanja i uvijek ih daju.
Hvala. Rasprava, kolega Miletić. Izvolite.
Hvala lijepo predsjedavajući. Srdačno pozdravljam kolegice i kolege. Vrlo je teško dati neku konstruktivnu diskusiju u ovom smislu bar kako ja vidim u kom pravcu ide sad trenutno diskusija. U svakom slučaju želim da se zahvalim gospodinu Bevandi koji je jedini došao ovdje kad je u pitanju Vijeće ministara, naravno i našim službenicima iz Sekretarijata koji podržavaju naš rad, a želim da kažem nekoliko stvari, zaista nastojat ću da se ne ponavljam u bilo kom smislu, ali prije nego što kažem bilo šta o ovoj temi hoću da podcrtam dvije činjenice. Ja vas molim da se u javnom prostoru, bar bi ako ste legalisti, trebali biste se 12 toga držati, a to je da je CIK ili SIP, kako god hoćete, da je odlukom Suda BiH utvrđeno da je legalan i legitiman, iako možda taj sastav se i meni ne sviđa, iako čak, evo, što neko reče, možda ima nekih izjava ili izvješća koje politički konotiraju, ja se ipak nadam da će u budućnosti BiH ako dođemo u tu fazu, dobiti povjerenstvo odnosno CIK na način da osobe koje tamo rade budu potpuno depolitizirani. Zaista o čemu želim da govorim, to su dvije stvari pošto je puno bilo bar od strane Kluba Bošnjaka tih zakonskih osnova ili pretpostavki zašto su danas tražili sazivanje žurne ili hitne sjednice, hoću samo da napomenem dvije stvari o kojima nismo govorili. To je Odluka o raspisivanju i održavaju Općih izbora u BiH 2022. godine koju je CIK odnosno SIP donio 5.5.2022. gdje se u članu ili članku 3. traži ili zahtjeva da se osiguraju sredstva za provođenje izbora u roku od 15 dana. Taj rok je nažalost istekao 19.05. i sad se u biti mi nalazimo u jednoj ovako vrlo čudnoj situaciji, ali evo, da se vratim na globalan taj problem koji mi imamo, moram reći par stvari o kojima je već bilo riječi, ali pokušat ću to da kažem sa jednog, možda, drugog aspekta, ili da rasvijetlim neki drugi apekt. Ja ne mogu da prihvatim činjenicu, prvo, da licitiram s bilo čijom odgovornošću, pa i gospodina Bevande, to ne znači da ga aboliram ako je čovjek za nešto odgovoran, ali moram vas podsjetiti kad smo imali zajedničku sjednicu oba doma, da je jedna od incijativa koju sam ja bio podnio je ustvari da smijenimo to Vijeće ministara zbog nerada, između ostalog, zbog svega ovoga uključujući i nedonošenje budžeta za 2021. godinu. Iako sam tom prilikom pohvalio neke ministre iz reda sva tri naroda i bez obzira iz koje politčke stranke potiču moje mišljenje je, i tad sam, a i sad sam ubijeđen, da to Vijeće ministara, govorim o njemu kao kolektivnom organu, ne treba to uopšte da radi, ali imam nekad osjećaj da bi možda bilo bolje da ne radi nikako, da ih nemamo, imam osjećaj da bi imali manje problema nego u ovim okolnostima u kojima se nalazimo sad. To ne znači da jedan dio ministara zaista čestito i pošteno ne radi svoj posao. Međutim, šta želim da kažem, neobjašljivo je da 19 mjeseci smo probili rok, ako uzmete da je to deseti mjesec bio '19. godine do danas, da nismo u stanju usvojiti budžet iz 2021. godine. Sedam mjeseci smo probili rok za donošenje budžeta za 2022. godinu. Ja sam čak čitao neka priopćenja u tom smislu pa čak i od gospodina Bevande gdje je on pokušao da objasni koliko puta i na koji način se obraćaj Vijeću ministara da se taj budžet donese. Znači, ja zaista ovdje nemam nakanu ili namjeru da utvrđujem bilo čiju individualnu odgovornost, ali vas molim da shvatite da ovakvo stanje u BiH gdje dvije godine nemamo budžeta ja to nisam čuo ni u jednoj zemlji EU, a da je taj izvršni organ ostao na vlasti. Ovo nema ljudi moji nigdje. O posljedicama, evo, bilo je malo govora, moram vam napomenuti, evo, neko je govorio o našim, uglavnom mladim osobama, pa ako hoćete i ljudima zrelih godina, da se sve češće, ne zbog ekonomskih razloga, već zbog te nesigurnosti, iščekivanja nakog rata, sukoba ili ne znam ni ja čega, od '13. godine do danas vjerovali ili ne gotovo milion stanovnika iz BiH je iselio. I ljudi kad nas ovako gledaju ja mislim da im dođe da jednostavno i ovu što se predomišljaju hoće li neće li otići, da uzmu kofer i da se pokupe odavde. Šta želim da vas informiram, da ne kažem upozorim jer bi to ovako bilo ružno, a da ne bi ispalo da minimiziram vaše znanje iz te oblasti. S obzirom na činjenicu da se vi često pozivate na Opći mirovni sporazum u BiH, moram vas podsjetiti na Aneks III, e ovako izgleda ko nije imao priliku da vidite, čiji je naslov – Sporazum o izborima. Znači, ovo je integralni dio Dejtonskog mirovnog sporazuma, u Općem mirovnom sporazuma mi smo dužni da građanima BiH ili narodima u BiH makar taj jedan dan omogućimo na demokratski način da izađu ljudi i kažu nam šta misle o nama pojedinačno ili ako hoćete, kolektivno. Pojedini dijeliovi ovog Sporazuma, neću vam čitati jer sam ubijeđen da vi to znate, samo jedan dio vas jednostavno to ignorira. Na kraju, da vam je bi oduzimo previše vremena, a s obzirom na činjenicu da nisam vidio da je to iko uradio, moram reći da mi je prije svega, nisam dobro vidio čini mi se Klub 13 Bošnjaka da je to tražio, ja sam zaista očekivao da se pojavi predsjedavajući Vijeća ministara, ako ne ništa, u kontekstu ovom da nam pojasni zašto nema generalno budžeta za 2021.-2022. godinu. Možda čak neko i od predstavnika CIK-a ali eto nije oblikatorno. Bez obzira na tu činjenicu što ih ima ili nema, želim da vam pročitam član ili članak 150. KZ-a BiH pa vas molim da me saslušate – ko u objavljanju povjerene mu dužnosti u vezi sa izborima za institucije BiH drugoga u namjeri da ga spriječe u ostvarenju njegovog biračkog prava protiuzakonito ne uvede u birački popis ili ga izbriše iz biračkog prava, ili što se odnosi na ovu situaciju, mu na drugi način uskrati biračko pravo, kaznit će se novčanom kaznom ili kaznom zatvora do tri godine. Ja vas molim, znači ne govorim nikom osobno ili pojedinačno, ja ću sačekati, pošto to niko u BiH neće da uradi, još koji dan, eventualno do kraja ovog mjeseca, ja ću podnijeti kaznenu prijavu Tužiteljstvu BiH da se utvrdi ko je za ovo sve odgovoran. Hvala lijepo.
Ispravka krivog navoda, kolegica Bradara. Izvolite.
Ovo zadnje ne bih komentirala, samo želim ispraviti krivi navod da imamo presudu suda mi, sud je donio odluku u prvom stupnju i ona nije pravomoćna, a u javnosti se ovih dana spominje da je ta presuda konačna i gotova i nije. Znači i manipulira se tim podacima, znači, sud je utvrdio odluku u prvom stupnju, a one se po pravili ne bi trebale komentirati, niti znamo da li će biti postupak u drugom stupnju, a moraće biti u drugom stupnju, niti znamo rezultat tog postupka i ja vas molim da se suzdržite od komentara da imamo presudu vezano za Središnje izborno povjerenstvo. Hvala.
Zahvaljujem. Za riječ se javio predsjedavajući, gospodin Dragan Čović. Izvolite.
Mislim da ima puno stvari u ovih deset minuta za raspravu kazati ovdje, najvećim dijelom tiču se incijative za hitnu sjednicu, međutim sve ono što smo čuli ovdje nije prvi put na takav način iskazano, otvara bezbroj pitanja o našem radu i uopće što se dešava u BiH. Prije svega, evo, da se vratim samo kratko na izrečeni stav da je Središnje izborno povjerenstvo legitimno i legalno. Kolegica Bradara je to kazala, mislim da smo to stotine puta kazali u javnosti, da to nije, niti to može biti i to je jedna od vrlo problematičnih stvari koja može napraviti nesagledive dugoročno posljedice kad je u pitanju ono što mi zovemo sada demokratičnost izbornog procesa, pa se pozivamo na Aneks III, pa se pozivamo na Kazneni zakon, procjenjujemo krivce za to itd. Kad imenujete takvo jedno tijelo, koje bi trebalo provoditi izbore u BiH, mimo zakona i procedura, mimo natječaja, na Zastupničkom domu poprijeko i to dok traje natječaj, kako bi, evo, tad sam razgovarao više puta sa kolegom Izetbegovićem da to ne rade, pa me je prvo uvjeravao da on to ne radi, da ne zna o čemu se radi, pa je kasnije, naravno, jasno bilo radi čega je to uradio. A onda smo, pazite, čekali od institucija, pravosudnih institucija BiH skoro dvije godine da nam da odgovor na jedno ovako jednostavno postavljeno pitanje, a odgovor je bio u dvije riječi – odbija se. I onda ima neko obrazloženje iza 14 toga. Naravno, pravosuđe neću komentirati, jer ga nikad nisam posebno komentirao, ali hoću vrlo jasno kazati da je nedopustivo da neko može politički upravljati institucijama trećeg stupa vlasti u BiH, što sada intenzivno radi, a ovih dana nam pošalje poruku u jednoj emisiji televizijskoj da je upravo politika koja se predvodi iz te stranke pomogla da se uvedu sankcije ljudima koji su predvodili pravosudne institucije. Šta dalje kazati oko toga? I ja ću tu stati da ne bi ja upao u neke zamke komentiranja naših pravosudnih institucija nadajući se da će ova država imati neovisan i taj treći stup vlasti i da će konačno početi raditi po našim zakonima, tako da mi ovdje nećemo iščitavati pojedine odredbe Kaznenog zakona i usmjeravati kritiku prema nekom pojedincu ili nekoj, ne dao Bog, stranci itd. Kako se to radi danas, obzirom da je kampanja već počela, vidjeli ste kad naša ministrica vanjskih poslova hoda po svijetu, šta joj je ključni izrečaj i na koga se poziva. A podsjetiću vas da smo u ovom časnom Domu nekoliko puta pokrenuli raspravu o radu ministrice vanjskih poslova, koja danas predstavlja jednu obitelj ili u najgorem slučaju jednu stranku u BiH. Hoda po svijetu traži sankcije, uvjerava nekoga da i treba napraviti ovakav i onakav način itd. i onda to opet na sličan način pokušavamo promovirati kroz institucije međunarodne zajednice u BiH, porazno za sve nas u BiH. Da se sad samo kratko vratimo i na ovo što je osnovna tema. Greška koja se pravi, evo, sad je pokušao kolega prije mene nešto o tome reći, pa mola otkloniti uvjetno, napasti eksperta i profesionalca, koji srcem živi za ovu zemlju, da krši zakon je krajnje neodgovorno i vrlo opasno, vrlo opasno. Nekoga ko pokušava u ovoj zemlji bit profesionalac zadnjih desetak godina i ekspert za ovu oblast natjerati da krši zakon, ja mislim ko god govorio da je to antidejtonsko, da je to podjela BiH, da je to rušenje BiH, govori o tima koji to govore, bilo oni domaći ili stranci sasvim je svejedno što se toga tiče. Vjerojatno kasnije kad kolega Bevanda bude tražio riječ, kad završimo ovu raspravu, čućete koliko je puta inicirao sve ono što treba napravit da bi to bilo po zakonu, ali ne, kako neki žele, pa ne moram baš slijepo poštivati Ustav, pa nemojmo baš slijepo poštivati zakon, nego baš obrnuto poštivati Ustav i poštivati zakone BiH. Čuli ste maloprije u različitim komentarima da nam je trebalo od petog mjeseca '21. do trećeg mjeseca '22. da usvojimo ovaj Fiskalni okvir. Saćemo vidjeti koliko će nam trebat da usvojimo proračunski okvir za '22 – '24. jer bez toga nema ni proračuna. Paralelno s tim mi imamo u raspravi nekoliko fiskalnih zakona, koji najizravnije utječu na taj okvir, proračunski okvir, da, govorim o Zakonu o porazu na dodanu vrijednost, o trošarinama i da ne nabrajam dalje sve one zakone koji su u različitim oblicima, od različitih predlagača kod nas u proceduri. Mislim da će i danas naše Povjerenstvo za financije razmatrati te zakone, pa će kazat neki svoj stav. Moje pitanje sad ekspertima koji vole ovu zemlju – kako to mislite usvojiti ili predložiti proračun, a istovremeno predlagati različite stope PDV-a, ukidanje trošarina na neke luksuzne proizvode, u konkretnom slučaju bilo gorivo itd., kad znate da glavnina proračuna, proračunâ u BiH se upravo veže za te stavke? Ali evo danas nam je prvi prioritet osigurati da ljudi mogu izaći na izbore. Al' pazite kako to hoćemo uraditi, prvo imamo nelegitimno povjerenstvo koje to treba radit, pokazalo je koliko je neovisno ovih dana u više svojih izjava, pa onda im želimo dat sredstva protuzakonito, a onda, pazite, imamo dopis od tog istog Središnjeg izbornog povjerenstva da traže od svih institucija BiH, ovi što su tobože slobodni ne znaju šta će sa sobom, da ih damo da rade za njih, pa ćemo još imati ljude koji će nezakonito uću u instituciju i bavit se tim poslom. A najbolji primjer kako radi to Središnje izborno povjerenstvo imali ste na lokalnim izborima, a ja ću se držat samo Mostara, jer smo za Mostar upravo u ovom vremenu peti, šesti i sedmi mjesec pravili jedan sporazum, pa mijenjali Izborni zakon, pa onda i donijeli odluku da se oni pomjere, pa su imali samo se izbori za Mostar tamo negdje sredinom dvanaestog mjeseca. A tad ste vidjeli 15 kako izgleda izborni proces i kako se on provodi, dominantno ću sad kazat, u krugu stranaka koji se danas pozivaju na transparentnost, na demokratičnost procesa itd. Ja mislim da je bilo više od stotinu grubog narušavanja izbornog procesa za osude svake vrste, pa i kaznene odgovornosti oko krađe glasova, promjena mjesta prebivališta za potrebe izbornog ciklusa, prepravljanja glasačkih listića i moje pitanje je i sada i tada bilo, a obraćam se sad dvije institucije koje javno žele sad napravit sebi uvod u izborni proces, jedna je Središnje izborno povjerenstvo, bilo je u sličnom ili istom sazivu kao danas – šta je uradila po tom pitanju, koga je amnestiralo odgovornosti tada? Jer se radilo o tisućama, pazite samo u jednoj sredini lokalnoj, o tisućama prevara koje su se utvrdile kad se vidjele da su preferencijom varali jedni druge ovi koalicijski partneri, pa je to izašlo na vidjelo. Ili drugo, druga institucija, to je ona institucija koja pod lupom prati te izbore. Ja sam u Mostaru bio tada i pratio sam njihovo djelovanje do jedno dva ili tri sata poslijepodne, moje pitanje sad naglas njima – što su ušutili iza četiri sata ili pet sati, nijedne izjave nisu dali do kasno uveče, što su se otvorila sva ta glasačka mjesta tamo gdje se to kontroliralo od strane Bošnjaka u Mostaru kako bi se procijenjena izlasnost sustigla i spriječilo, pazite, da Hrvat bude gradonačelnik tada Grada Mostara ili da Hrvati imaju većinu u Gradskom vijeću? Al' ovo samo kao veza sa Središnjim izbornim povjerenstvom za koje mi kažemo da je ligitimno, legalno i da od njega očekujemo neku neovisnost, a ono nam ovih dana kaže, ako neko antidejtonski djeluje, a ovo je sve po nečijem mišljenju antidejtonsko djelovanje, oni će ga spriječit da se i kandidira, onda govori čak evo i o mom imenu, da druga imena ne govorim kao tako. Bojim se da smo upali, kažem, u jednu veliku zamku i da se vratim na početak, umjesto da je 5% ove energije koja se sad troši na donošenje nekakvih odluka mimo zakona uloženo da imamo proračun, mi smo proračun trebali imati i prošle godine i ove godine na isti način donešen. Pa ću vas opet pozvati, ako je ovih dana Predsjedništvo BiH donijelo odluku da nekom pomaže, ali pazite Predsjedništvo kaže donosim odluku i sugerira nekom, jer to Predsjedništvo ne može dati iz svojih sredstava, jasno je kao takvo, sugerira da se, ne znam, za nastradale u potresu izdvoje određena sredstva. Zašto to isto povjerenstvo, odnosno isto Predsjedništvo, obzirom da ima dva bošnjačka člana Predsjedništva, nije i prošle godine i ove godine upravo po istom modelu ustavne ovlasti izvršilo vrlo .... usmjeren pritisak na Vijeće ministara da dođe do proračuna i da mi o tome danas uopće ovdje ne raspravljamo. Al' to vam je ista politika, kolega Bećirović sad ste Vi kandidat pa ćete vidjeti kad dođete u Predsjedništvo kako to izgleda, a zadnji ste put meni to kazali vezali za Islamsku zajednicu i sporazum, jer se ovih dana Islamska zajednica oglasila o politici u BiH, kad se kaže da od četiri zadnja ciklusa u Predsjedništvu, u jednom kad je bio član Predsjedništva moja malenkost kad je bila, kažete da smo spriječili da se nešto stavi na dnevni red. Ne može jedan član Predsjedništva spriječiti bilo koga da nešto stavi na dnevni red, bilo koga, imaju drugi instrumenti, to ćete poslovnički i zakonski vidjeti kako to djeluje, kako to uradit. Što znači da, evo, i ovaj ciklus od četiri godine prođe da ta dva bošnjačka člana Predsjedništva još uvijek traže akumulaciju nezadovoljstva kod nekih, jer je neko prethodno spriječio da se nešto stavi na dnevni red. Ma stavite, ko vam brani, evo imate još tri, četiri mjeseca za to. A što se tiče ovog dijela, vratiću se samo završnom mišlju, što prije proračun, proračun koji će bit održiv, koji će u sebe ugraditi, a to se može sve uraditi vrlo brzo, vrlo brzo, apsolutno vrlo brzo, prije toga, naravno, globalnih proračunksi okvir, jel' je to zakon bez koga nema proračuna, ni nacrta proračuna, koji će uvažiti i zahtjeve onih koji traže povišicu plaća, bili oni policajci, bili oni carinici, bili oni vojnici. Sve to treba ugraditi u ova sredstva, u proračun, to usuglasiti sa zakonima koje bi mijenjali i koji se tiču fiskalnog okvira kako bi realno procijenili prihodovnu stranu proračuna, a to eksperti naši mogu uraditi ako to žele, ali nemojmo podcijeniti, mi nemamo izvršne vlasti u BiH koja funkcionira normalno, mi nemamo 16 Predsjedništva BiH koje funkcionira normalno, mi nemamo zakonodavne vlasti u BiH koja funkcionira normalno i naravno da je sve problem. Tako da zamka u koju neki pokušavaju uvuć i praviti pritisak kako na ministra financija, pa i sve nas koji sjedimo ovdje, po potrebi odabira ko je taj koji sprječava, ja sam jasno odgovorio, pa ću još jednom ponoviti, i kada smo zadnji put komentirali odluku Vijeća ministara, ako je za nekoga kršenje, blokada ili kakve se već riječi u političkom prostoru BiH dominantno ovdje u Sarajevu, sarajevskim medijima, sarajevskoj politici koristili, da im vrlo jasno kažem, nikad niko ne može natjerati nekoga da radi protuzakonito i da to podržavamo, bez obzira šta je cilj onoga koji predlaže takve procese. Drugim riječima predstavnici HDZ-a u Vijeću ministara prvo su sugerirali da takva točka dnevnog reda ne može biti na dnevnom redu, pa su na vrlo jasan način kazali da ne žele glasat na takav dnevni red i to je nešto što je demokratski, to nije blokada. Blokada je kad SDA neće da dođe na sjednicu Doma naroda, sjedi ovdje, to sam već pojasnio, i neće da dođe u ovu dvoranu.
Predsjedavajući vrijeme.
Niste Vi ti koji vodite sjednicu, kolega Izetbegoviću. Vezano za drugu stvar koja se tiče SDA, kad je došao na narednu sjednicu, naravno da je bila legalna, došli su i kazali to nam se ne sviđa, najlegitimnije. Pa su onda povukli vitalni nacionalni interes, opet najlegitimnije. Znači, vratimo se u okviru poslovnika, zakona i pokušajmo ovo riješiti, a zaobiđimo sad trenutnu, aktuelnu situaciju, otvorenu kampanju i sticanje političkih poena. Hvala vam lijepo.
Zahvaljujem. Replika, gospodin Bakir Izetbegović. Izvolite.
Predsjedavajući je sebi uzeo tri minuta preko onoga što Poslovnik propisuje, dakle, ono što drugima ne dopušta, ovaj, meni ne dopušta ni da napravim primjedbu na to, ne treba tako voditi gospodine Čoviću sjednice. Vi treba da budete primjer ostalima, ispravan primjer, je li. Dakle, evo ovih dana čujemo i danas za ovom govornicom od srane HDZ-a da je moglo vrlo lako samo da je bilo truda, volje itd. imati budžet poodavno, a onda smo i konkretno čuli koga optužuje za to, za te sve te opstrukcije koje su trajale u vezi usvajanja globalnog fiskalnog okvira, dakle, svog partnera SNSD, izašlo je to u javnost. Međutim, SNSD kaže da nije to problem, nego da je problem što Bošnjaci neće da isporuče Izborni zakon hrvatskoj strani. Dakle, oni brane vas ovdje, a ne vi sami sebe, je li, tako da ja ne znam sad ustvari šta mislim, gdje jeste problem. Izašao sam konkretno zato što je gospodin Čović kazao da SDA kontrolira pravosuđe. Presuda Sakib Mahmuljinu, pokretanje Dobrovoljačke, evo danas tu nemamo gospodina Asima Sarajlića, šestu godinu on i bivši potpredsjednik SDA, i dakle generalni sekretar SDA, radi 17 jednog zaposlenja šestu godinu su na sudu, Novalić, svake sedmice jednom, dva put i SDA kontrolira to pravosuđe koje to radi, je li, jel' neko zbilja u to vjeruje. Dakle, SDA radi svoju ulogu, radi koje je osnovana, upozorava na anomaliju u društvu, a kad imate bolesno pravosuđe onda je to jedna teška, opasna anomalija, ono je bilo bolesno, jer ne može se predsjednik Visokog sudskog i tužilačkog vijeća dogovarati kako će namjestiti presudu, amnestirati nekoga, samo ga treba potkovati, je li, ne može raditi ono što je radio, ljudi. Ne može raditi glavna tužiteljica ono što je radila da ne bude smijenjena, pa nije je smijenila SDA. Jedno je SDA drugo je SAD koji je te ljude stavio na svoju crnu listu s jakim razlozima sasvim sigurno, ne prati SAD politike SDA, nego prati svoje informacije koje su vrlo dobre,
Kolega Izetbegoviću vrijeme, vrijeme Vam je isteklo.
... o ovim vodećim ljudima iz Tužilaštva šta, šta su rekli stavljajući ih na crne liste. Dakle, inače vam preporučujem, idite prema sudovima, prema tužilaštvu, prema Ustavnom sudu, prema Evropskom sudu za ljudska prava, tražite, ako se osjećate ugroženi, obespravljeni itd. tražite pravdu, nemojte to raditi kroz blokade, kroz ucjene, kroz ovo što radite, evo, četvrtu godinu. Hvala.
Vidno ste probili svoje vrijeme predviđeno. Naredna ispravka krivog navoda, kolega Miletić. Izvolite.
Pa pokušaću zaista bit vrlo kratak, samo dvije činjenice da napomenem. Znači, zaista ja ne osporavam bilo kome, pa ni Vama, ni kolegici iz kluba, da iznesete bilo kakav svoj politički stav o bilo kome, pa i o CIK-u, odnosno SIP-u, to je Vaše domokratsko pravo. Ja nisam pravnik po edukaciji, a koliko ja znam, s obzriom na odluku koja je donesena od strane Suda BiH, a vodio se upravni spor, ta je odluka konačna i obavezujuća i na nju, i takođe jel izvjesno, postoji pouka o pravnom lijeku da, ako se ne varam, člankom ili članom 39. Zakon o upravnim sporovima, da se može tražit preispitivanje takve vrste odluke. U jednom momentu ste pomenuli, kao biva, ja ili mi njih branimo, kao imamo mi neki osobni, lični interes. Ja, pravo da vam kažem, specijalno bilo s kojom osobom iz tog SIP-a ili CIK-a nisam dobar i nemam neki poseban interes, ovaj i ovaj prethodni sastav ko je s kim dobar, ko za kog radi, pravo da vam kažem, me suštinski ne iteresuje. I kad je u pitanju ova odgovornost, zaista da kažem da i ja dobrim dijelom, a vi ste o tom govorili da niste zadovoljni odlukama Suda ili Tužiteljstva BiH, ja se s vama u potpunosti slažem, ali ja hoću i dalje da vjerujem u tu instituciju, jel' i po mom mišljenju da su oni dobro radili svoj posao vjerovatno jedan dio nas danas ne bi bio ovdje, ali nažalost imamo situaciju kakvu imamo. Kad je u pitanju odgovornost po pitanju članka ili člana 150. ona nije usmjerena osobno prema bilo kome, ja sam čak bio voljan i možda bi bilo dobro da smo ranije čuli gospodina Bevandu, ali zaista vas molim to je vaša odgovornost, vaših političkih partija, pa ne može u ovoj državi da dvije godine nemamo budžet da za to niko ne odgovara, da li jedna osoba ili njih deset uopšte me ne interesuje, ali mi ovo stanje zaista kakvo imamo trenutno moramo 18 prevazići da li usvajanjem budžeta za '22. godinu ili nekim drugim pravnim aktom, evo, nemojte me sad držati za riječ. Hvala lijepo.
Korekcija, ispravka krivog, povreda Poslovnika, oprostite. Kolega Fazlić, izvolite.
Pa dobor ja sam u ovom dijelu povrede Poslovnika mislio da Vas upozorim, zaista ste stručno diskutovali u smislu da odvučete sjednicu u jednom drugom toku. Dnevni red koji smo mi danas tražili je osiguravanje novčanih sredstava za finansiranje Općih izbora koji će se održati 02. oktobra 2022. godine. Takođe ste u svom izlaganju samo dvaput kratko se ko vratili na ovu temu. Ja Vas molim da idemo na ovu temu, mi danas možemo otvoriti niz drugih tema. I moram reći da ste uspjeli malo sjednicu da skrenete u drugi tok. S druge strane kolegi ministru Bevandi, sve najbolje, ja znam da je on jako stručan i ako ko zna i onu stranu stručnosti i ovu stranu to je on i od njega očekujem da se ne crpimo diskusijom, da nam kaže jesu li ovi naši navodi na tragu istine, zakonitosti i svega, to je naše demokratsko pravo da tražimo budžet, pa svi znamo šta je budžet. Pa ljudi moji pa mi nećemo budžet donijeti za dva mejseca, nema onda izbora, na ovaj način nema izbora, ovo je kulturno, ovo je jedno, jedno, kulturan način da se izbjegne finansiranje izbora. Znači, mi smo došli, sve smo razmotrili, smatramo da je ovo način da omogućimo da izbori se, da se održe. Recite nam vi je li, nije, ajmo diskutovati o ovoj temi koja je danas, argumenti za i argumenti protiv. Zamolio bi ministra da izađe i da prekinemo, da ne idemo u razne teme, otvorićemo i ovo ćemo onda tri sata ostati. I molim vas, molim Vas, predsjedavajući, vodite sjednicu, nekorektno vodite sjednicu, jednim dajete duže riječ, jednim, i skrećete s teme.
Sada da ja ne uzimam riječ po povredi Poslovnika, prešutiću na ovo Vaše o nekorektnosti, a i dalje ćemo se držati Poslovnika. Kolega Bećirović, ispravka krivog navoda ili povreda Poslovnika. Predviđeno je tri minute, evo u startu da znamo.
Gospodine predsjedavajući, ja Vas želim podsjetiti u skladu sa Poslovnikom da i ja i svi ostali mi smo ovdje delegati u Domu naroda, legalno izabrani, nema potrebe da to miješate sa bilo čijom kandidaturom. Dakle, položili smo zakletvu da ćemo poštovati Ustav, zakon, Poslovnik i raditi dok nam mandat traje, to je važna stvar i mislim da je korektno da se toga držimo. Nama danas treba istina, trebaju nam činjenice, ne trebaju nam uopćene fraze ili neke međusobne političke optužbe. Vratimo se na ključnu temu zbog čega je ova sjednica. Hoćemo li danas dobiti odgovor na prvo i temeljno pitanje – ko je zaista odgovoran za to što nemamo budžet BiH? Jer da imamo usvojen budžet u skladu sa zakonom ne bi imali problema ni u vezi sa raspisivanjem izbora. I drugo pitanje, trebalo bi takođe razjasniti ako je ovaj prijedlog usvojen u Predstavničkom domu u junu prošle godine – koji je razlog zašto članovi Kolegija 19 Doma naroda godinu dana nisu to pitanje uputili u proceduru, a govorim o ovom prijedlogu SDP-a za izmjene i dopune Zakona o finansiranju? Trebalo bi dati odgovor na to pitanje. Moram reći da iz dosadašnjih diskusija nije niko naveo neke konkretne razloge, pa kada sam se već javio hoću sada da navedem i neke konkretne stvari, zamolio bi ministra finansija da me sasluša. Gospodine Bevanda, smatram da ste prekršili zakon, Vi ste, a ispravite me ako nije tačno ovo o čemu govorim, Vi ste 29. jula 2021. godine dostavili članovima Fiskalnog vijeća BiH Dokument globalnog okvir fiskalne bilance i politika 2022-2024. ja vjerujem da ste svjesni da ste prekršili zakonske rekove. Dakle, to je prva konkretna stvar koju treba sad konstatirati, ako nije tačno ovo o čemu govorim neka me gospodin Bevanda ispravi. Nakon toga sledeći, sledeće tijelo koje krši zakonske odredbe je Fiskalno vijeće BiH kada je dobilo ovaj dokument od Ministarstva finansija 29. jula – znate kad su zakazali sjednicu? 10. decembra 2021. godine. Ko sjedi u Fiskalnom vijeću BiH? Šest ljudi i dva posmatrača. Tih šest koji mogu i imaju pravo i glasa su: predsjedavajući Vijeća ministara, premijer Federacije BiH, premijer Republike Srpske, džravni ministar finansija i dva entitetska ministra finansija. Ja sada bježim od ove prazne rasprave. Gospodine Bevanda, volio bi da mi kažete zašto je ova sjednica Fiskalnog vijeća održana u decembru? Od ovih šest ljudi koje sam nabrojao ko je kriv što je zakazana tek u decembru? Kako se ko ponašao, jer 17. decembra ponovo je sazvan, a nije bilo kvoruma.
Vrijeme, kolega Bećiroviću.
Želim da znam zašto nije bilo kvoruma i ko je opstruirao taj kvorum? Evo gospodin predsjedavajući me prekida, imao sam još vrlo, vrlo konkretnih pitanja, ali poštujem Poslovnik i predviđeno vrijeme
Kako ćete se još više puta javiti, imaćete prigodu, već ste minut, evo 57 sekundi probili od tri minute.
Ja bih Vas zamolio samo da konzistentno vodite sjednice
Nastojaću dalje, da.
ako Vi tri minute pričate duže od predviđenog, nemojte u trećoj sekundi prekidati delegate.
Evo nisma, onaj, nisam onaj ....
Dakle, nema potrebe za tim upadicama, ja sam rekao da u skladu s vremenom prekidam diskusiju, postavio sam najkonkretnija pitanja, imao sam još konkretnih stvari, ali šta je tu je. 20
Evo, Vi ste dali svoj doprinos. Idemo na rasprave, kolega Bosiću, izvolite, imamo deset minuta za raspravu.
Hvala predsjedavajući. A kada sam dobio poziv za ovu sjednicu mislio sam da je besmisleno, s obzirom da klub jednog naroda traži sjednicu, a da je jasan stav većinskih predstavnika druga dva naroda i da nijedna odluka ovdje neće biti donesena, niti će je biti moguće usaglasiti i to je tako, mislim, to će se na kraju i vidjeti. Ali sad mislim da je ovo neophodna sjednica i vrlo potrebna sjednica i radi se o provođenju izbora. Za demokratiju ili za državu ukoliko nema izbora nema institucija legalnih, nema na kraju krajeva ni države ako nema institucija. Znači, ovaj momenat je mnogo značajniji od priče o sredstvima iz budžeta za izbore, ovo je momenat šta će se desiti dan poslije kad mi konstatujemo da u BiH nema izbora iz bilo kog razloga, naćemo, ako ne želimo izbore naćemo milion razloga kako da ih opstruišemo od pravnih do raznoraznih razloga. Ovdje se, ovdje se stvari zaobilaze kao kiša oko Kragujevca, što kaže narod. Znači, pitanje je šta je suština ovog problema u koji smo došli? I mislim da je gospođa Majkić rekla suštinu problema i gospodin Izetbegović poslije toga u svojoj diskusiji, propali pregovori oko Izbornog zakona BiH i to je suština, a vi me razuvjerite, vi kažite nije to, a to je tako. Da li mi ulazimo sad u krizu koja, u kojoj se ne vidi dno i šta će izaći iz te krize, to je vrlo opasan i klizav teren. Zašto niko neće da kaže suštinu? Pa zato što bi to bilo, znači, izjava da se ruši institucija koja je definisana Dejtonskim sporazumom, odnosno izborni proces. Na stranu to što je izborni proces ovdje davno korumpiran i što ovo nije demokratska država, jer da bi bila demokratska i da bi izbori bili legitimni mora da postoji nezavisno pravosuđe, odnosno mora da postoji pravna država koja ovdje, svi ćemo se složiti, evo, ko god, koliko god se ne slažemo ni oko čega oko toga ćemo se složiti. Ako nema pravne države nema demokratije, nema demokratskih izbora i onda imamo ono što zovete hibridna demokratija ili kako već ko šta zove. Ja sam dobio ovdje kroz ove vaše diskusije odgovor na dva pitanja, jedno sam već rekao, šta je suština uzroka ovog problema neusvajanje budžeta, odnosno na neki način nemogućnosti obezbjeđivanja sredstava za provođenje izbora. I dobio sam odgovor na drugo pitanje. Drugo pitanje je – ko je, kako je zaustavljen taj proces? Ja mislim, predsjedavajući, da je bilo sasvim normalno i korektno da ste ministru finansija dali riječ da prvi govori, nije korektno zatvoriti raspravu pa onda dati ministru finansija riječ bez mogućnosti da delegati postave pitanje, ja se nadam da nećete zatvoriti raspravu i da ćemo moći diskutovati oko toga. Gospodin Bevanda je, ako sam ja dobro shvati, evo on će me sad ispraviti, praktično prijedlog budžeta je procedura je u njegovoj ladici ili je bio u njegovoj ladici, koji treba da ide, koji treba da ide Savjetu ministara, Savjet ministara treba da ga pošalje Predsjedništvu, koje je normalni, formalni predlagač budžeta i onda Parlament, odnosno dva doma treba da usvoje taj budžet. Ako je to u ladici onda je gospodin Bevanda zbilja hrabar, ako nije, što ja sumnjam da, da, da je u ladici znajući njega kao čovjeka i kao stručnjaka, onda dajte da vidimo šta je problem i nemojte da se zavaravamo da ćemo riješiti problem ako ne budemo došli do suštine problema i ako ne riješimo suštinu problema. Znači, sad smatram da je ova rasprava veoma korisna. I još da kažem, ovo je, znači, ne samo da je opasan trenutak zbog izbora, ovo je opasan trenutak zbog čitave situacije, evo imajući u vidu da slušam predsjednika Hrvatske Milanovića, koji spominje formiranje trećeg entiteta. To je stvar koja, po meni, već otvara druga pitanja, ne samo ovo oko izbora, ne oko BiH, nego mnogo širu krizu u naznaci možemo očekivati. Prema tome, ja, ako je rješenje da 21 nađemo zajedno način da se što prije usvoji taj budžet, dajte da uradimo to, upravo zbog mogućih posledica koje mogu biti čak i nesagledive iz ove perspektive.
Hvala. Rasprava, kolega Špirić.
Zahvaljujem kolega predsjedavajući. Uvaženi delegati, cijenjeni gosti, dame i gospodo. Mislim da vrijeme u kojem se nalazimo i pokušaji da dođemo do odluke koja postiže cilj, a to je finansiranje izbora lagano ističe, ako nije isteklo i bojim se da iz ove današnje rasprave sužavamo prostor za sve buduće rasprave sličnog sadržaja. Ozbiljan Dom, jedan Dom Parlament će uvijek tražiti rješenje, a nikada neće tražiti krivca. Odnos domova, i jednog i drugog, prema Vijeću ministara je politički odnos sem ako nije neko odlučio da domovi prerastu u sud i tužilaštvo. To je opasna faza za sve nas, i one koji nisu svjesni toga i one koji su svjesni toga i neću polemisati sa bilo kim danas da ne bi bilo replika itd., hoću da vjerujem da svi iz najbolje namjere tražimo rješenje. Ako je to zadatak, tražimo rješenje, a ne krivca, ja sam ubijeđen da će se Izbori održati 5. oktobra i mislim da taj datum nema šanse da bude pomjeren. Ubijeđen sam da će se sredstva naći ako svi pokažemo dobru političku volju i nije korektno, sam sam radio taj posao, i u izbornoj i u neizbornoj godini od Dejtona do danas, uvijek je budžet bio problematičan. U jednoj zemlji kakva je BiH, da li je to ... ili logika ja ne znam, ali budžet je političko-pravni akt, mnogo je politike u budžetu. Mnogo traži razgovara i dogovaranja, to mora biti strateški i finansijski plan. Ja ga kao ministar nikad nisam dobio, šest godina sam to radio, svaki put kad smo poslali budžet zvanični predlagač, Predsjedništvo, je htio da ugradi svoje ambicije u taj budžet, pa tražio milione koji ne postoje, pa smo gubili vrijeme i nijedne godine, ne pamtim, da je budžet bio usvojen u kalendarskom roku i tačno je da su rokovi probijeni. Ono što javnost nije dokučila, ja sam pitao, dakle, nije održana sjednica Vijeća ministara posvećena odluci i zato mi je žao što se raspravlja o Vjekoslavu Bevandi kojeg znam dugo. Dakle, nije održana, nije usvojen ni dnevni red i sad mi hoćemo da donesemo odluku i naložimo nekom ko kaže – da tu odluku koja je nezakonita. Nije korektno, znači nije korektno. I od Dejtona do danas radi dubinskih nesporazuma kojima i sami ponekad kumujemo kako je ko u vlast, nije bitno, dakle, zbog tih nesporazuma došli smo u situaciju da sistem ne fukcioniše. Što je veći, što su veći nesporazumi sistem je sve disfunkcionalniji, a u takvom sistemu, mi smo jedina zemlja u Evropi sve što je kriza veća, vlast je sve stabilnija, a zajednički imenitelj je nepovjerenje u BiH i naše diskusije nisu na tragu izgradnje povjerenja. Ja vas molim da to ne činimo. Neće ni poslije izbora situacija u BiH biti drugačija ako se diskurs rasprava na promijeni. Pa sad je već vrijeme da se rasprava o budžetu za 2023. godinu. Da li je ministar u stanju da to uradi? Nije. Dakle, moramo samo biti svjesni koncepta koji je u BiH. Dakle, ono što mogu da kažem, sigurno će izbora biti i nemojte danas da optužujemo jedni druge ko je za izbore, ko nije, i pronaći će se sredstva. Vijeće ministara ili donijeti odluku, ili će usvojit budžet, odgovornost je naša tek kad dobijemo budžet ali zašto se libimo, nije prvi put u historiji BiH da su održani na bazi sredstava entitetskih. Možda imamo sljedeću evo, situaciju da, ja ne znam za zvaničnu ponudu, da Republika Srpska kaže – evo mi ćemo dati sredstva sutra ili nek to da Federacija, isti su izvori sredstava, od poreza građana BiH, izbori su za nivoe vlasti BiH. Dakle, ili jedno ili drugo, ja mislim da trećeg rješenja neće biti sem što ćemo se mi posvađati ovdje, optuživati jedni druge i daćemo doprinos ka pomjeranju. Dakle, ja jedino što vidim jeste da se budžet usvoji, ali to je kasno. Nek se pozajme sredstva, vratit će ih 22 budžet, ali dajte da jednom pobjedimo tu nelogičnost u BiH. Za njen uspjeh potrebni smo svi, i entiteti, i zajednički nivo, i kantoni, itd. Kad tu slabost pobijedimo, ko je najbitniji, a svi smo bitni, biće na vrijeme sredstava, biće i budžeta itd. Meni ne treba, ja sam to prošao, ništa ministar da objašnjava, tačno je da su kalendarski rokovi probijeni, a mi smo danas sjeli, ministar je došao ovdje da sluša rasprave, ali naš zakonski predlagač budžeta je Predsjedništvo. Hej ljudi, onaj ko nam dođe možemo mu tražiti šta god hoćemo, možemo reći da je kriv, da će biti krivična odgovornost, da će biti ovo, da će biti ono. Mi smo danas došli da tražimo krivca, koliko sam vidio, a ne rješenje. Ako tražimo rješenje, rješenja će biti. Ovaj Parlament se mora u skladu sa zakonom odnositi da dobije budžet, da donese odluku. Hoće li ga Vijeće ministara proslijediti za sedam dana Predsjedništvu, a Predsjedništvo tražiti hitnu proceduru, ja to ne znam, ako je hitno i niko ne spominje da se izbori održe, neka ministarstva stupe u kontakt i opet na zakonit način obezbijede sredstava. Jako me čudi da nikog nije ... 2007. kad je umro predsjednik Republike Srpske što tad nije bilo sredstava u budžetu, nisu predviđeni izbori, pa je Republika Srpska obezbijedila sredstva. Je li se neko bunio sa državnog nivoa? Nije. Zašto je sada problem ako se pomene da postoji mehanizam koji nije protuzakonit i ja nikad neću sjediti ovdje, zalagati se za bilo koju protuzakonitu odluku. I ja mislim da treba javnost da zna da sjednica Vijeća ministara je održana i nije usvojen dnevni red, a ovdje se htjela poslati poruka da se traži krivac, eto, tobože Hrvati su blokirali izbore, nije tačno. Nije usvojena tačka dnevnog reda. Ministar kaže da je nezakonito. To je njegova odgovornost i ne može Dom da mu kaže, ja bar neću biti taj, baš ta odluka je zakonita, ima da usvojiš tu odluku. Ako postoji mogućnost da se donese zakonita odluka, nek je donesu sutra. Zašto bi nekog obavezivali da radi u skladu sa zakonom? I mislim vas, budimo korektni do kraja, naš odnos ne prema Vjekoslavu Bevandi, a to je bilo i dok sam ja bio ministar i predsjedavajući,i jednog i drugog Doma je politički. Bio sam u prilici da kao predsjedavajući tražim smjenu ministara. Dakle, samo to ne može. Dakle, hajde da tražimo rješenje, a ja mislim da je rješenje ili da se usvoji budžet ili da se u skladu sa zakonom sredstva obezbjede na drugi način, ponuda ima. Izbori nisu sporni, sem ako se ne ulazi u političku kampanju najprljaviju, da će izbora biti, a da se neke političke opcije žele staviti na stub srama. Neće to proći, neće proći vjerujte. Dakle, nije tačno da su ugroženi, održavanje izbora, i nije tačno da nema sredstava, ali mora se do njih doći na zakonit način. Hvala lijepo.
Hvala. Imamo ispravke krivog navoda, kolega Jusufović. Izvolite.
Hvala lijepo gospodine predsjedavajući. Dame i gospodo, danas je dva puta u diskusijama, prvo od kolegice Majkićke, a sada od gospodina Špirića pomenuto mogućnost pozajmnice od da li Republike Srpske ili Federacije, odnosno finansiranje izbora da li od Republike Srpske ili Federacije, bolje rečeno od entiteta. Prvi put nisam reagovao, a sada osjećam potrebu da kažem. Ja neću sumnjati u dobre namjere vaše, ali ovo je vrlo opasan zaključak ko god zna to cijeniti, ko god poštuje institucije BiH, ovo je upravo suprotno tome bez obzira, da su najbolje namjere, jer ćemo poslije tvrditi, prvo po zakonu je država dužna da obezbijedi izbore i niko drugi, niti entiteti, niti kantoni, čak ni Međunarodna zajednica, bar ja tako mislim. Neka upravo obezbjedi izbore onaj ko je po zakonu dužan. Bili bismo skloni, ako se uradi ovo, poslije da kažemo – evo vidite, država BiH nije u 23 stanju ni izbore organizovati, a šta će drugo. Prema tome, cijenim da ova namjera aposlutno ne smije se realizovati. Ja nisam to čuo samo od vas ovdje, čuo sam u zadnje vrijeme i od nekih iz Federacije i drugih. Ovo je moj stav i mislim da je to opasna namjera, bez obzira koliko u sebi sadrži dobronamjernost. Toliko i hvala.
Ispravka krivog navoda, kolega Fazlić.
Ja želim da ispravim jednu tezu koju gospodin Špirić ovdje pokušava nama da na jedan fin način kaže, a to je da mi nekog napadamo, da mi nekog optužujemo i da ova sjednica ima za cilj da neko bude kriv, optužen, svaljena krivica na njega ili tako nešto. Apsolutno ne, ovo je jedan legitiman, legalan zahtjev Kluba Bošnjaka prema, gdje smo adresirali ministra finansija kao najodgovornijeg, gdje smo na jedan dobronamjeran način iznijeli neko svoje zakonsko viđenje stvari i neku mogućnost koja je zasnovana na zakonskom rješenju da se izbori finansiraju. Jedino što čekamo, znamo svi šta je budžet, znamo svi koje mane nosi, znamo sve ovo, evo, Munib mi je uzeo dio diskusije i hvala mu, ja bih možda malo bio oštriji šta znači to kad entiteti to finansiraju. Znači, mi jedino što tražimo je da ministar finansija ovdje izađe i jasno kaže – vaši navodi su tačni ili netačni. Netačni su iz tog, tog i tog razloga, mi to u Vijeću ministara možemo ili ne možemo, apsolutno ništa, i da imamo, da se ravnamo, da idemo dalje u diskusije. Neke dalje priče, ko je kriv, ko nekog optužuje oko izbora, kolega Špiriću pa Vi fantastično ovo je nama predavanje ovdje, ovo nisu studenti. Mi aposlutno, ne treba skretati pažnju svi želimo izbore, barem deklarativno, hajmo ih danas pokazati. Hajmo dati odgovor, evo, ministar kaže da usvojimo budžet u najkraćem mogućem vremenu kad je on operativan i kad se mogu izdvojiti sredstva CIK-u, zadovoljava li to CIK, zadovoljava li to zakon? Može li to, ne može to? De da otvorim te stvari, a ovo šta ko, kako, entiteti, pa hajde svi mi znamo ovdje politiku, ovdje su izabrani sve ljudi koji su prošli neke stvari. Znači, molim Vas kolega Špiriću da tražimo rješenje, kako ste rekli, ali iskreno da ga tražimo.
Vrijeme. Dobro. Kolega Špirić, ispravka krivog navoda.
Ma moje namjere su uvijek kad se obraćam sa ove govornice čiste i najbolje namjere i mislio sam da neću izazvati repliku. Rekao sam moramo sve uraditi da izbora bude. S obzirom da se već kasni ako bude budžet za pet, deset dana, svi znate šta znam i ja, da Vijeće treba da usvoji, da ove u Predsjedništvo, da Predsjedništvo vrati, da oba doma, mi moramo čekati Predstavnički dom, da je to procedura i moramo je poštovati. Hoće li nekog zadovoljiti ili neće, to ne znam ali ako postoji i drugo rješenje, meni ne smeta. Ja vas ne pozivam da vi to prihvatite, nego govorim da postoji rješenje koje je u skladu sa zakonom. Možda ja govorim da postoje javni nastupi, možda to nije suština, evo nek Federacija obezbjedi sredstva, mi nećemo riječ reći. Pozajmi privremeno, ako nema političkog dogovora da ne bi ugrozili izbore, ako postoji. Ako je rješenje usvajanje budžeta ... vremenski prihvatiljivije, mi smo i za to ali hajde da se pogledamo u oči. Nemojte da tražimo krivca, tražimo rješenje. Mi danas moramo da kažemo hoće li usvojen budžet bit za mjesec dana, je li to kasno za provođenje izbora? Ako je kasno, 24 ima li alternativno rješenje? Pa mi smo tražeći najbolje rješenje u svijetu doveli zemlju u situaciju u kojoj jeste, hajde da se pogledamo u oči. I uvijek je najbolje rješenje vezano za nacion, jedan drugi ili treći, i? Gdje zemlja? Nemojte, ja ne držim politička predavanja, nije mi to namjera, ali ja znam kad samo bio na mjestu ministra šta mi je rađeno oko budžeta. Dakle dajte da budemo svjesni, ako postoji vremenski dijapazon koji zadovoljava, a da se ne pomjera datum, mi smo za to. Ako je pozajmljivanje sredstava u skladu sa zakonom, to opet neko treba da kaže. Ili ako postoji neko ko hoće da nam to pozajmi, ja sam i za to. Ali vi hoćete ovdje ljudi nešto što nije moguće u ovom trenutku trenutku izgladiti. Zar Republika Srpska nije dio BiH kolega Fazliću? Je li ili nije? Jesu li to tamo smrdljiva sredstva, jesu to sredstva građana, jesu li sredstva Federacije sredstva koja se mogu takođe upotrijebiti ako ona želi da pozajmi sredstva? Dakle, ja ne govorim da hoće, nego ako je to rješenje, a bilo je 2007. godine rješenje, sad vas upozoravam. Dakle, korišten je metod, niko ga nije osporio, niko nije rekao da nije u skladu sa zakonom. I jalovo insistiranje da mi sad kažemo ministar je kriv ili Vijeće ministara, ili su oba doma krivi, a krivaca mnogo. Krivaca za ovu situaciju u kojoj se zemlja nalazi je mnogo, ali daj da tražimo rješenje. Opet, izvinjavam se, ne pozivam na replike, ako je moguć budžet ok, mi smo za, ako je alternativno rješenje to koje pogađa cilj, mi smo opet za. I nemojte nam spočitavati da smo protiv. Hvala.
Evo, vrijeme. Hvala. E sada, replika ima. Ispravak krivog navoda kolega Miletić.
Ma neću dugo zaista, samo dvije stvari da podcrtam ukupno izlaganje gospodina Špirića mi se sviđa, u pomirljivom je tonu i čovjek zaista gleda i vidi se da hoće da ponudi rješenje. Međutim, dvije stvari moram pogrešne ispraviti, u jednom trenutku je rekao da mi trebamo pronaći rješenje koje će, uslovno rečeno, zadovoljiti nas ovdje. Mi ovdje ne zadovoljavamo jedni druge, mi trebamo da zadovoljimo građane ove zemlje i narod u ovoj zemlji, a ne naše političke interese. To je prva stvar, druga stvar, hvala vam lijepo, s obzirom da ste Vi bili predsjedavajući Vijeća ministara i ministar, a ja kad sam govorio, imam osjećaj imam osjećaj da je to meni, uslovno rečeno, da se meni obraćate u smislu pronalaženja krivca. Ja ne govorim o krivici, molim Vas, govorim o odgovornosti. Pa ne može niko ne donijeti budžet za 2021. godinu i da ljudi moji niko ne odgovara. Kofol ... i to ne važi. Pa u dječijoj igri nema toga, pa na polovini smo ove kalendarske godine, opet ništa. Znači ljudi moji mi se moramo naučiti odgovornosti i ja sam rekao u svom izlaganju, ja ću sačekati određeni vremenski period, hoće li to biti kroz budžet, usvajanje cjelovitog ili na neki drugi način, ja ne znam. Ja hoću da se u ovoj zemlji zna ko je odgovoran za taj problem, bio predsjedavajući Vijeća ministara, bilo Vijeće ministara ko kolektivni organ, ili bilo koji pojedinac. A gospodinu Bevandi od mene samog nemojte ga braniti, ja sam s čovjekom imam priliku i čast da surađujem i u više navrata ovdje dao sam mu u tom stručnom smislu mnoge komplimente i još jednu stvar vrlo kratko. Drago mi je što ste pomenuli Predsjedništvo BiH, po članu ili članku 5.3f oni predlažu budžet i oni su suodgovorni sa Vijećem ministara također, i ne možemo ni njih abolirati u čitavoj ovoj situaciji njihove odgovornosti. I njihova uloga u svemu ovome je vrlo važna, ne sad već za prethodnu godinu. 25 Hvala lijepo.
Idemo dalje sa ispravkama krivog navoda. Kolega Jusufović.
Hvala lijepo gospodine predsjedavajući. To što gospodin Špirić je pomenuo, kolega Špirić, ja sam bio vrlo decidan i jasan, znači meni je savršeno svejedno je li Republika Srpska ili Federacija, ja govorim o entitetima, za mene je znači princip neprihvatljivo, apsolutno neprihvatljivo. Možda to neko drugačije vidi, ali ja vidim i to vidim preozbiljno, isto kao što mi je neprihvatljiva priča da će neko iz Međunarodne zajednice ponuditi, to mi je isto, isto ovo o čem ja pričam, to je negiranje države BiH, u svakom ... ali nisam sumnjao u dobronamjernost traženja rješenja, to da. Zato sam pomenuto, ovaj prijedlog sam ja čuo bar od dva, tri, prijedloga u Federaciji na vrlo odgovornim pozicijama, znači, nisam išao na jednu stranu. Međutim, mislim isto, da je to politička kratkovidost u najmanju ruku. Koo što hoće da se pomogne, ja bih volio, i zahvaljujem se ja lično na pomoći, ali tu pomoć bolje je na neki drugi način, ovaj, za druge namjene, a za izbore ne. Evo, čut ćemo i gospodina Bevandu, da mi neko samo kaže jasno i decidno, šta u zakonu stoji, ko je dužan izbore da organizuje. Jasno i glasno samo, država BiH. Nema, niko drugi, to je to.
Povreda Poslovnika, kolega Fazlić. Izvolite.
Ja još jednom želim samo da se vratim na temu današnje sjednice, znači da ne ponavljam, tema današnje sjednice, mislim da se udaljavamo vodeći različite teme, ali ne mogu da ne ostane zbog javnosti, odgovor gospodinu Špiriću, pomjerio bih ton diskusije, demokratski ton, ovo pitanje zar ja ne znam da je Republika Srpska u BiH? Pa znam, svi mi to znamo, i drago mi je to čuti od Vas, mislim iskreno i pošteno. A ovdje ono što je kolega Munib Jusufović rekao, mi insistiramo na poštivanju zakona, zna se ko finansira izbora i očekujemo gospodina Bevandu, on će ipak ovo sve riješiti da nam se obrati. Imamo Komisiju za finansije, kolegica Majkić je nestrpljiva da završimo važna pitanja za građane BiH.
Hvala. Sad smo ponovo na raspravama. Kolega Nović, izvolite.
Hvala lijepo gospodine predsjedavajući. Uvažene kolegice i kolege. Moram vam reći da sam zaista mislio danas da ćemo dobiti ponudu za neko rješenje pitanja o kojem govorimo. Prije svega, ne znam šta očekujemo od gospodine Bevande, evo, da 26 i ja pomenem njegovo ime. Ako se sjećate prije jedne ili dvije sjednice, gospodin Bevanda je ovdje izašao i do u detalje govorio unazad dvije godine zašto nema budžeta u 2021., a potom i 2022. i dobro bi bilo pogledati stenogram jer je tačno datumski i brojevima govorio o tom. Ja ne vjerujem da može iznijeti sad nešto novo, volio bih jer ću uporediti i sam ako bude iznio, kada je to govorio tada i danas, a osim, osim ako nema u posljednjih, da kažem, mjesec ili dva dana. Vidite kakvi smo mi ovdje delegati, ljudi, kako god hoćete, izbori su nešto što se zna, izbori su nešto što je propisano davno i što nije od jučer. Za izbore smo znali i u prošloj godini i u ovoj godini, pa jesmo li išta uradili od nove godine, do danas, evo, da ne idem u prošlu godinu ništa, pa da ovo problematizujemo kao što smo to danas problematizovali. Bilo je to prirodno da tako krenemo u ovom Domu. Nismo, nismo i naravno, jasno je nama mnogim ovdje ili svima, zašto se sada samo formalno problematizuje ovo pitanje. Ja sam očekivao i od predlagača koji je tražio danas sjednicu hitnu ako već iznosi mnoge argumente da je sve ovo moglo i trebalo biti doneseno, da nema nikakve nezakonitosti i da sam očekivao šta drugo već da ponude danas nacrt odluke koju bi mi ovdje usvojili i predložili Savjetu ministara ako već hoćete rješenje, koje je u skladu sa zakonom i propisom jer smo predlagali masu zakona koji su neustavni u ovom istom Domu. Nismo to danas uradili i sada tražimo da nam gospodin ministar finansija, odnosno Savjet ministara to pitanje riješi. Ali vidite, novu činjenicu ja sam danas prvi put čuo ovdje, da uopšte sjednica Savjeta ministara, da nije tačno da je održana na kojoj je, su odbijena sredstva. To je potpuno jedna nova stvar u javnosti. Zašto je skrivamo, zašto niko to u javnosti, pa ni saopštenje Savjeta ministara nisam pročitao, da sjednica telefonska održana, ali nije usvojen dnevni red, a ne da je po dnevnom redu, nisu usvojena, da nije usvojena odluka o finansiranju izbora. To su dvije ogromne razlike koje stvaraju dodatno u javnosti zamešateljstvo, zašto mi to radimo? Ja mislim da stvarno ne mogu da shvatim da smo mi u toj fazi u ovoj zemlji. Mnogo šta bi imao da kažem i rekao bih kada je riječ o Izbornom zakonu ili bar integritetu izbornog procesa, kako to moderno oni koji su nam poslali taj Zakon kažu, i treba da usvojimo, i kako su tekle i rasprave i zašto je do toga došlo itd., ali nije to vrijeme da se o tome ovdje sada govori jer bi bespotrebno onda oduzimao vaše vrijeme. Vidite, ovo što sam danas bar lično čuo, a svi ste vi ovdje čuli, sve, dakle, mimo obezbjeđivanja sredstava, duboko govori ili snažno govori o tome u kojem problemu je BiH. Ovdje su takvo izneseni krupni, teški, politički problemi sukobljavanja unutar BiH koje mi ili hoćemo riješavati ili nećemo rješavati. Nisam siguran da smo spremni za otvoreni dijalog, da smo spremni svi mirne savjesti, mirne glave sjediti i razgovarati. E, ovo je institucija i ovaj Predstavnički dom u kojem smo trebali otvoriti ili treba otvoriti jednog dana sva ova pitanja o neslaganju unutar BiH, pa tek onda govoriti o nekim drugim pitanjima. Dakle, gdje tu realnost, gdje su razgovori, itd., itd.? Zar ovdje mislimo da su samo pojedinci krivi, da su krive samo pojedine političke partije, a nismo spremni da svi zajedno razgovaramo? Govorimo ovdje danas mnogo toga je bar napominjano, politička, krivična odgovornost itd., kanimo se mi danas ovdje. , ovaj Dom, niti je nadležan, niti može utvrditi ni političku, a o krivičnoj neću ni da govorim, nekoj odgovornosti. Naravno, to je na nekim drugim organima i nema nevinih kada je riječ o pravosuđu. O tome, treba otvoriti poseban dijalog, kad ova zemlja jednog dana bude spremna i htjela da vodi razgovor o pravosuđu BiH, onda će ona se zvati u pravom smislu država BiH. Sve dotle mi se zavaramo i jedni druge optužujemo ko ima, čujte ovo, to je tragedija da mi jedni druge optužujemo ko ima veći uticaj na pravosuđe u BiH. To je tragedija ove zemlje, šta god ko od nas to mislio, umjesto da činimo sve da niko nema uticaj kao što niko ne bi trebao da ima uticaj ni na CIK, evo neću ništa o njoj više ni sam ga govorim, jer suviše je mnogo o tome rečeno. Hvala. 27
Hvala. Nema ispravki krivog navoda, nema replika po osnovu kršenja Poslovnika, nema više prijavljenih za raspravu, evo došlo je vrijeme da sad zamolimo i ministra Bevandu da nas uputi u par svojih promišljanja o proračunima za '21. za '22. o prijedlozima koji su bili na vijeću. Ispričavam se, ipak kolega Bećirović, samo ću zamolit kolega Bećirović reagirajte pravodobno. Ispravka, odnosno povreda Poslovnika kolega Bećirović. Izvolite.
Želim preventivno djelovati vezano za Poslovnik, gospodine predsjedavajući. Ako ste namjeravali nakon gospodina Bevande i njegovog obraćanja zaključiti raspravu onda to nije u skladu s Poslovnikom, samo, dakle, da podsjetim kad gospodin Bevanda završi mi imamo pravo
Nije Vam to posao ipak.
Molim?
Nije Vam to posao, ima neko ko zajedno ovdje pro, tumači Poslovnik i sve ostalo i nemojte nagađati šta će ko uraditi, nemate razloga za to.
Biće mi drago da možemo nastaviti diskusiju. Hvala Vam.
Nisam uopće to rekao. Hvala Vama.
U redu.
Oprostite, onaj kolega Bevanda izađite i dajte Vaše promišljanje, iako ste i na ovoj sjednici više puta kazali, u javnosti više puta odgovarali kroz sjednice Vijeća ministara i svi smo manje-više upoznati. Izvolite. 28
Hvala puno. Moj odgoj i način života me tjera da zaželim svima uspješan rad. Ja sam se pripremio i ne znam koliko imam vremena da formatiram, onako ću pokušati na najdirektnije stvari da odgovorim i neću se politički, neću ništa politički, nadam se, ovaj, izreći i ugrozit ono što pričam. Prvo, točno je da sjednica Vijeća ministara nije održana, znači, to svak zna, ja ne znam ko daje priopćenja, kako se radi, bila je telefonska sjednica. Telefonska sjednica, bez obzira kakva je sjednica telefonska, ostalo Poslovnik regulira da se prvo izjašnjava o dnevnom redu i jednostavno mi nismo dobili dovoljan broj, nije bilo dovoljan broj glasova za raspravu tu koja je bila predmet dnevnog reda. Insistirano je na tome da se izjašnjava bez obzira na to, međutim činjenice jesu, imaju i stenogrami i budući da se sjednica održavala putem mogilnih telfona imam i zapise, tako da može pričati šta ko hoće, ja znam šta je bilo. E saću pokušat ovo prvo na konkretna pitanja gospodina Bećirovića. Prvo, drago mi je da mogu biti prisutan ovdje i bez obzira šta se priča i šta se govori o Bevandi, puno je ugodnije to gledati nego ono što me upozoravaju da će se u toliko i toliko sati javit neko na TV ekranu i da će popljuvat mene, a da je to sve u sklopu onoga - Vijeko zgaziće te. Znači, ovo što ste Vi rekli, gospodin Bećiroviću, ono kronologiji sve je točno, znači, ne mogu reći netočno... ono je točno. Gospodin Nović je jedini od diskutanata uz Vas se sjetio te sjednice i ona je održana 24.03. ove godine kad je po zaključku oba doma, Kolegija Parlamenta BiH zaduženo ministarstvo da napravi informaciju vezano za usvajanje proračuna. I tad sam ja, ovaj, poredao sve stvari i odgovorio, znači, na to. Ja ću sad to skraćeno radit, jer stvarno imate vi svi taj materijal, jel' je traženo i da se materijal dostavi, znam da je dostavljen. Znači, što se tiče proračuna institucija, saću pokušat, gospodinu Bećirović, a i vi svi da samo par stvari, možda se negdje i ponovim, ali ovaj nemojte to zamjerati. Znači, mi smo na privremenom financiranju već šesti kvartal suglasno kvartalnim odlukama Vijeća ministara o privremenom financiranju na bazi Zakona o Proračunu za '22. godinu. Ministarstvo financija je pokušavalo sve, znači, i prošlu godinu i ovu da mi iziđemo, a to ste mogli svjedočiti i mojim istupima, ovaj, da dođemo do proračuna, jedino je proračun dokument koji regulira sve i on je težak za donijeti, ali zato se vode duge rasprave o njegovoj formi i sadržaju. I saću reći, reći ću par stvari koje su u nekim stvarima i ponavljanje ... rečeno 24.03. Potrebni koraci za usvajanje proračuna BiH, skraćeno. Prvo je usvajanje globalnog okvira fiskalne bilance i politika, propisana obveza Zakon o Fiskalnom vijeću, taj Zakon ste donijeli vi, ne kažem personalno vi, nego ovaj Dom i on je regulirao način donošenja svih proračuna u BiH. Za mene je bilo stravično nešto da jednostavno zakon je u ovoj godini kad su izbor Zakon o Fiskalnom vijeću je prekršen, proračuni, on propisuje da se mora donijeti proračun institucija BiH ili države, pa tek onda ovih entiteta itd. Svi su donijeli proračune, a ovo je ostalo, čini mi se, za kazališne predstave. Znači, točno je, gospon Bećirović, i to je bilo pitanje, Fiskalno vijeće čine predsjedatelj Vijeća ministara, koji predsjedava i Fiskalnim vijećem, činim ga ja kao ministar financija i trezora, čine ga dva entitetska premijera i čine ga dva ministra financije. Za donošenje odluka potrebno je pet glasova „za“. Točno je da je rok za usvajanje globalnog fiskalnog okvira 31.05. u godini koja prethodi proračunskoj godini. Drugi, znači, po Zakonu o financiranju i Fiskalnom vijeću i ovim zakonima koji to reguliraju je usvajanje dokumente okvirnog proračuna za trogodišnje razdoblje. Njega usvaja Vijeće ministara, on sadrži planske aktivnosti institucije za trogodišnje razdoblje, utvđuje se gornja granica rashoda institucija, te predstavlja preliminarni nacrt proračuna za narednu godinu. I sad idemo na operativu usvajanja Zakona o 29 Proračunu institucija BiH, nacrt zakona usvaja Vijeće ministara, šalje ga Predsjedništvu BiH na usvajanje, Predsjedništvo BiH je ustavni predlagatelj zakona o proračunu, nakon što Predsjedništvo utvrdi prijedlog proračuna isti ide u Parlamentarnu skupštinu na usvajanje. Konačno usvajanje, znači, radi Parlamentarna skupština BiH. Odgovaram opet tematski na par pitanja i pokušaću opet u miru i činjenično. Znači, Zakon o Proračunu za '21. godinu, jer je možda uzrok svih problema, zala, loših vibracija i nastao tada. Fiskalno vijeće BiH Globalni okvir fiskalne bilance i politika u BiH za razdoblje '21. do '23. godine je usvojilo još dana 18.09.2020. godine. Točno je da je prekoračen, jer rok je bio 31.05., kao što sam i rekao, 2020. godine. Vijeće ministara je Dokument okvirnog proračuna institucija za razdoblje '21-'23. usvojilo tek 16.12. rok je bio 30.06. Vijeće ministara je Nacrt zakona o Proračunu institucija BiH i međunarodnih obveza za 2021. usvojilo 18.02. Predsjedništvo BiH je donijelo Zaključka dana 11.03. prošle godine kojim se nacrt zakona vraća na doradu Vijeću ministara u cilju planiranja sredstava za borbu protiv pandemije korona virusa, COVID-19. Vijeće ministara je 25.03.2021. godine usvojilo korigirani Nacrt proračuna za 2021. godinu. Predsjedništvo BiH opet razmišljalo, pa je 23.06. utvrdilo Prijedlog zakona o Proračunu za '21. godinu, rok je bio 01.11.2020. godine. Prijedlog zakona o Proračunu za 2021. godinu je usvojen na 28. sjednici Zastupničkog doma Parlamenta, održanoj 27.04. i Zakon o Proračunu nikad nije usvojen u Domu naroda, to je za prošlu godinu. Što se tiče proračuna za ovu godinu, rok za usvajanje globalnog fiskalnog okvira je bio 31.05.2021. godine. Ministarstvo financija je upućivalo višekratne urgencije za usvajanje globalnog fiskalnog okvira Fiskalnom vijeću, dopisi su bili 17.11., 20.01., 14.03. itd. itd. Fiskalno vijeće usvojilo Globalni okvir fiskalne bilance i politika za 2022-2024. godinu dana 30.03.2022. godine za devet mjeseci od njegovog usvajanja na Fiskalno vijeće. Ministarstvo financija u posljednoj fazi je trenutno izrade Nacrta dokumenta okvirnog proračuna, i ovo sam ... okvirnog proračuna za '22-'24. te istovremeno radimo i Zakon o Proračunu za '22... godinu. E, nije, ne odgovaram Vama, gospodine Izetbegoviću, ali ni, ni, ni gospodinu Bosiću koji je pitao je li stoji proračun u ladici. Nemam ja ladica, tako da ništa nema skriveno što stoji, a procedure se znaju i ja ih poštujem. Da bi došli do nečega trebaju svi ovi učesnici, valjda trebam, da ne moram ponovo ponavljati šta treba uraditi i šta se radi. Što se tiče Središnjeg izbornog povjerenstva, neću uopće ulaziti u ovaj raspravu. Znači, u režimu privremenog financiranja odobrenje njihovog programa rashoda koji nije utvrđen Zakonom o proračunu može utvrditi Vijeće ministara posebnom odlukom. SIP je predložio Vijeću ministara Odluku o odobrenju sredstava za izbore koja nije sukladna Zakonu o financiranju institucija BiH. I sad da prekinemo i ovaj dio te tame, a ja mogu sve umnožiti, davati, a svi vi to znate, par puta se, gospodine Fazliću, Vi ste rekli, mi imamo inforamcije, znam ja i ko vas servira informacijama, ko vam šta dostavlja, pa me onako malo začudilo, mi smo prije par dana završili Izvješće o izvršenju Proračuna za 2021. godinu i uputili ga na Vijeću ministara da bi ono išao prema Parlamentu i evo Vi znate šta on sadrži i šta govori i ostalo. Akumulirana sredstva nisu izum i nije citat, njih ima 34 miliona ili koliko već za 2020. godinu, oni se akumuliraju iz godine u godinu, od kad je proračuna BiH ona se prenose i ona imaju svoju namjenu koja se utvrđuje proračunom, točka. Ono što ne može preko globalnog okvira, ne može, ono što je u globalnom okviru krajnju riječ daje Predsjedništvo, pa ovo. 30 Da u našem postupanju apsolutno nema nikakvog zla ću vam citirat samo ovo što bi trebali i vi pročitati, barem kad već ste uz sve isprike koje ste rekli, nije Bevanda kriv i znamo mi da je on dobar. Znači, naše zadnje mišljenje koje je bilo i vi ste to fino rekli, znači, 15.03. a 24.03. sam vam ovdje podnosio izvješće, a 15.03. mi na zadnje, na zadnje ovo SIP-ovo odgovaramo i da ja ne bi, ovaj, to dao, jer ste vjerojatno sve zamračili ono što vam ne odgovara, a na kraju ću, čitam – Cijenimo da Središnje izborno povjerenstvo nije na adekvatan način razumjelo sugestije Ministarstva financija koje su dane u našim prethodnim aktima u odnosu na pitanje financiranja izbora, naime sugerirano je da sredstva iz 2020. godine ne mogu biti stavljena na raspolaganje bez odluke Vijeća ministara, a ne da ne mogu uopće biti stavljena na raspolaganje. Do ovoga dopisa došlo je, ja mislim, deset tih, ovaj, od CIK-a gdje se traži od ministra Bevande .... ministar Bevanda je tema po medijima, i ja prije nego što uđe u Ministarstvo njihov zahtjev ja znam već na kojem, kojim novinama ili u kojem mediju ću pročitati da je Bevandi upućeno, a da on još nije odgovorio, a nije ni dobio u ruke. I zadnja točka ovog mišljenja je – Slijedom navedenih činjenica u točki 2. Mišljenja Ministarstva financija i trezora ne može podržati zahtjev Središnjeg izbornog povjerenstva BiH o Prijedlogu odluke o odobravanju, raspodjeli i korištenju dijela prenesenih sredstava akumuliranog viška prihoda iz prethodnih godina na ime rashoda programa posebne namjene u 2022. godini. Ovo sve imam sasvim normalno iz više razloga, a najviše zbog ove rečenice gdje su mi moji prijatelji i to ne iz Mostara rekli – Vjeko skupljaj papire i čuvaj se zgaziće te. E zbog toga se čuvam i čuvaću uvijek ovo, znači, ...i vama na volju i Predsjedništvu na volju i SIP-u na volju i organima gonjenja i sve ostalo. Ne bi bilo prvi put da se odluke donose suprotno stavu i mišljenju Ministarstva financija i u Vijeću ministara, i u Parlamentu, i na Predsjedništvu. Naše je da napišemo stručno i tu ne smijemo unositi politiku, niti ćemo i u svemu ovome nismo vezivali, znači, nismo vezivali ništa za izbore, 30.03. je tek prva točka, odnosno radnja ispunjena, usvojen je Globalni okvir za financiranje. I sada da Vama direktno kažem, gospodin Bećiroviću, nisam džaba rekao da Fiskalno vijeće čine šest članova, pet odluka treba. Zašto nisu održavane sjednice? Nije bilo kvoruma, krivi su svi izuzev ministra Bevande, on je bio na svakoj sjednici na kojoj je održano Fiskalno vijeće. Predstavnicima entiteta i predsjedavajućem sam rekao, kako god dogovore samo da imamo prvi korak. Vi ste rekli, gospodine Izetbegoviću, maloprije da može, da sam ja mogao naslućivati. Pa ko će naslućivati ovo da ćeš, da ćeš čakati nešto devet mjeseci. Dakle, ja ne naslućujem nego radim, ne bojim se nikakve odgovornosti i krivične odgovornost, a ovo što je sala prazna što se tiče članova Vijeća ministara, Bevanda je tu, valjda je moja pokora, ja imam obvezu prema ovom Domu i ja ću biti tu, a ne, neću se skrivati i sve što ste rekli i kazali, a nadam se da sam i na konkretna pitanja, ona su bila, bilo je par konkretnih pitanja, mi smo ... dokumentom u završnoj fazi, uputićemo, znači, DOP u, ovaj kako se zove, Vijeću ministara, ako već nije upućen, nakon njegovog usvajanja, nadam se vrlo brzo, utvrdićemo i proračun i uputiti ga u dalju proceduru. Hvala vam na razumijevanju.
Ministre hvala Vam, hvala Vama ministre na iscrpnom izlaganju. Ispravka krivog navoda, kolega Bosić. Izvolite. 31
Hvala predsjedavajući. Ma žao mi je što je, što ovo sad liči na odbranu gospodina Bevande i napad na gospodina Bevandu, jer ne radi se, nije to suština uopšte. Gospodine Bevanda da li u stoji u ladici ili stoji na polici nije bitno, suština, ako sam ja shativo, Vi ste to predali Savjetu ministara, a Savjet ministara je odbio tačku dnevnog reda i to se završilo. Šta sad? Stoji na ladici, stoji na polici, znači, nije u proceduri uopšte nikakvoj, ja o tome, o tome, mi smo u ćorsokaku sad. Drugo, Vi diskutujete ovdje kao da ste, kao da niste na vlasti, kao da ste u opoziciji, ne govorim za Vas, mislim ja to govorim za delegate. Pa jasno je da je neko odgovoran, ko čini ovu vlast i ko čini ovu koaliciju on je odgovoran za ovu situaciju što njihovi predstavnici u Savjetu ministara nisu izglasali ono što je njihova i zakonska, i moralna, i svaka druga dužnost. Znači, ovdje se radi da li postoji politička volja da bude izbora ili ne postoji politička volja. Ako postoji politička volja da bude izbora sazovite danas popodne telefonsku sjednicu Savjeta ministara i pogurajte taj prijedlog budžeta. Ako ne postoji politička volja pa naćete milion razloga ko je kriv, ko je odbio, zašto to nije moguće uraditi, prema tome ustvari ja mislim da su sad stvari, jednostavno žao mi je što gospodin Bevanda nije na početku pojasnio ove stavove koje smo čuli na kraju.
Hvala. Ispravka krivog navoda, kolega Bećirović. Izvolite.
Pažljivo sam saslušao ministra finansija i ministar finansija je potrvrdio u svom obraćanju da je sve tačno ono što sam ja danas naveo u diskusijama u smislu rokova i nosioca posla koji su trebali biti odrađeni. Moram reći da su sad stvari ipak malo jasnije. Gospodin Bevanda je gvorio o Zakonu o Fiskalnom vijeću, govorili ste ono što sam i ja govorio, je li, šest ljudi čini to Fiskalno vijeće, pet donosi odluku, zaboravili ste jednu stvar zakonsku reći, bez obzira što je tih pet mora biti po jedan, je li tako, iz svakog konstitutivnog naroda. E sad ste rekli jednu stvar na koju Vam nije niko replicirao, a ja bi volio da znam istinu, da ste Vi jedini faktički dolazili na te sjednice Fiskalnog vijeća, vraćam se na ovo Fiskalno vijeće jer je deset mjeseci izgubljeno zato što ni tu nisu stvari urađene kako treba. Da li to znači da i premijer Federacije, gospodin Novalić, nije dolazio na sjednice Fiskalnog vijeća? Odgovor je – da. Dobro, to javnost mora znati, ja to ne znam, ja sad pitam. E sad sledeće šta predlažem, kako da razriješimo ovo pitanje o kojem danas govorimo i kako da dođemo do rješenja. Mislim da to možemo uraditi u roku od dva dana i to na sledeći način. Prvo, danas je zakazana sjednica Komisije za finansije i budžet, danas možemo usvojiti zakon koji je usvojio Predstavnički dom, izmjene i dopune Zakona o finansiranju, ako to želimo. Drugi korak, evo tri člana Kolegija mogu sutra zakazati hitnu sjednicu Doma naroda da to usvojimo. I prekosutra Vijeće ministara, ako je to problem, može donijeti odluku ili bilo koji odgovarajući pravni akt vezano za finansiranje izbora. Bojim se, ministre, da s tim završim, da ste Vi u velikom procjepu između onoga šta su stranačke direktive iz HDZ-a i onoga šta je zakon propisao. 32
Ako očekujete ispravku krivog navoda nećete je dobiti. Kolegica Pendeš.
Ja samo želim upozoriti na nepridržavanje utvrđenog dnevnog reda za koji su se uvažene kolege već više puta pozivali na prethodnike moje, jer uopće nisu govorili o točci dnevnog reda, a to je zahtjev pet izaslanika gdje se traži osiguranje novčanih sredstava, nego su se okomili na ministra Bevandu koji u procesu pripremanja, predlaganja i usvajanja proračuna je samo jedna karika u lancu i nema onoliku odgovornost koja mu se u ovom momenut, znači, pridodaje i želi se fokusirati na ministra Bevandu kao osobu i ministra koji je podržao HDZ ili koja je iz HDZ- a.
Hvala. Kolega Fazlić, ispravka krivog navoda.
Pa ja želim samo da ispravim navod kolege Bevande, koji je rekao da on zna odakle te informacije. Dobro je da se u ovom Parlamentu zna, dobro je da se u Vijeću ministara zna, dobro je da mi ne čekamo, nama materijali lutaju u Parlamentu po mjesec dana, dva, pa mi ne znamo, ovo je pozitivna stvar što je to u Vas u ministarstvu, svaka čast postigli ste napredak. A ovdje želim da, da, dobili smo odgovore koje smo čekivali, ali bi volio da dobijemo odgovor na naš konkretno zahtjev. Evo mi kad bude zaključena sjednica, ja ću odustati kod onog prvog dijela što je kolegica imala primjedbu, gdje baš imenujemo ministra, nego ćemo ostati kod izvornog zaključka da se glasa oko njega. I ovdje samo da kažem kolegi, kolegici Marini, da zaista niko nema ništa protiv kolege Bevande, mi smo s njim godinama radili, pozitivnih i nekih drugih stvari i svega, pa se čudimo da tako, takav stručnjak ponekad nas dovede u neke dileme i danas smo tražili da se otklone te dileme. Uistinu ja nisam baš zadovoljan sa svim njegovim odgovorima, jer glavno pitanje je danas trebalo da bude možemo li mi osigurati sredstva i koji je to put, je li to put ovaj koji mi tražimo, Klub Bošnjaka, ili to ima neki drugi put. Znamo da je budžet, al' sam ja više puta u diskusiji rekao da je budžet spor, da nećemo postići ono zakonski kako Izborna komisija traži i kako zakon kaže. Eto, znači na kraju kad budete zaključili, glasaćemo o ovom zaključku koji ste dobili u materijalu.
Hvala. Ispravka krivog navoda, kolega Miletić.
Pa ne znam da li bi se moglo reći da je ispravka krivog navoda, evo, uglavnom da se ministru finansija i trezora zahvalim na ovom izlaganju i zaista evo moram biti korektan, inače gospodin Nović kad izlaže uglavnom iza njegovih izlaganja nema bilo kakvih reakcija i on je napomenuo ovo izlaganje gospodina Bevanda, ako se ne varam, od 24.03. ovdje na sjednici 33 Doma. Ja sam dobro slušao šta je ministar tom prilikom rekao, niko od ovdje nas prisutnih nije se prijavio za bilo kakvu diskusiju. E sad ovo što nam gospodin Bevanda, uključujući ovo famozno Fiskalno vijeć i nedolazak, ne znam ni ja koga, niti me interesuje ni koje je vjere, ni iz koje stranke, da ljudi šest puta ignoriraju, da ne dođu na tu sjednicu, to samo govori o neodgovornosti kad je u pitanju rad u institucijama BiH i ja zaista molim, ako ne možemo da pronađemo rješenje u smislu posebnog pravnog akta, odluke ili na neki drugi, govorim o ovom specifično ili posebnom načinu o čemu je govorio gospodin Denis, da li možemo čuti od ministra ako bude sve u najboljem redu i proračun budžeta ode na Vijeće ministara, znači, ode Predsjedništvu kao predlagaču – za koliko vremenski u najhitnijem smislu se može čitav taj krug završit da što prije imamo budžet za 2022. godinu? Hvala lijepo.
Nadam se da to ne očekujete od ministra. Ispravka krivog navoda, kolegica Pendeš.
Zahvaljujem. Gospodinu Fazliću, znači, ovdje nema veze kad je u pitanje ova odluka sa ministrom Bevandom, nego ima veze sa proračunom. A ja mislim da ipak trebate gospodina Novalića pitat zbog čega nije se držao zakona i onoga šta mu je predviđeno kad je u pitanju rad Fiskalnog vijeća.
Hvala lijepo. Uvažene kolegice i kolege nakon deset rasprava i 19 različitih oblika replika, što poslovničkih, neposlovničkih, ali evo sve su prošle, ja više ne vidim prijava za raspravu i zaključujemo raspravu po ovoj točci dnevnog reda. Hvala vam lijepo. Molim vas pokrenite glasovanje, glasujemo o prijedlogu Kluba Bošnjaka. Hvala. Nazočno 15 – za 6, protiv 8, suzdržano 1. Federacija BiH – 6 za, 4 protiv. Republika Srpska – 4 protiv i 1 suzdržan. Nema opće većine. Konstatiram da ovaj prijedlog, zaključak nije usvojen. Hvala vam lijepo. Ovim zaključujemo, poštovane kolegice i kolege, 11. hitnu sjednicu Doma naroda. O datumu održavanja naredne sjednice bićemo blagovremeno informirani. Hvala vam lijepo. Sjednica završena u 14:30 sati.